text:
Redaktionelt grundstøði
Fyri at tryggja ein óheftan og álítandi tíðindaflutning hevur Dimmalætting eitt redaktionelt grundstøði fyri blaðið. Redaktionella grundstøðið varð almannakunngjørt við ártúsundskiftið.
Støðan hjá fjølmiðlunum í samfelagnum
- Talu- og skrivifrælsið eru grundarsteinar í einum fólkaræði, og óheftir fjølmiðlar eiga ein týdningarmiklan leiklut í hesum.
- Sum týdningarmikil partur í samfelagnum eiga fjølmiðlarnir leiklutin sum amboðið, ið kunnar, fremur kjak og viðger samfelagið við kritiskum eygum. Fjølmiðlarnir hava tí eina serliga ábyrgd fyri, at øll viðkomandi sjónarmið sleppa framat.
- Fjølmiðlarnir hava til uppgávu at verja um talu- og skrivifrælsið. Fjølmiðlar mugu ikki geva eftir fyri nøkrum, sum vil steðga tí fríu kunningini, fríu atgongdini til kelduna og kjak um allar spurningar av samfelagsligum týdningi. Fjølmiðlarnir hava rætt og skyldu at skriva um tað, sum hendir í samfelagnum og avdúka mál, ið spurnartekn kann setast við.
- Tað er uppgávan hjá fjølmiðlunum at verja einstaklingin móti ágangi og óhepnum mannagongdum frá almennum myndugleikum og stovnum, privatum áhugamálum ella øðrum.
Grundsjónarmið hjá blaðnum Dimmalætting
- Dimmalætting er journalistiskt óheft av politiskum, átrúnaðarligum, vinnuligum og fíggjarligum áhugamálum.
- Í skriving síni er endamálið, við sakligari og breiðari kunning, at Dimmalætting verður eitt amboð hjá fólkinum at menna fólkaræðið.
- Dimmalætting verður redigerað og skrivað út frá journalistiskum - og ikki hugsjónarligum - grundsjónarmiðum.
Dimmalætting strembar eftir objektivum tíðindaflutningi
- Dimmalætting skal lata almenninginum/lesaranum ta best gjørligu og røttu uppfatanina av sannleikanum.
- Journalistikkur setur krøv til blaðið um at leita eftir øllum neyðugum upplýsingum og at hava eina kritiska og sakliga linju mótvegis øllum - høgum sum lágum.
- Ábyrgdarblaðstjórin hevur persónliga og fulla ábyrgd av innihaldinum í Dimmalætting og tess journalistisku eykabløðum og skal syrgja fyri, at omanfyri nevndu grundsjónarmið verða rokkin.
- Hvør einstakur journalistur á Dimmalætting skal syrgja fyri at vera óheftur av persónum og bólkum hann skrivar um, so tað ikki ávirkar skriving hansara.
- Journalistar á Dimmalætting mugu ikki misbrúka sína støðu á blaðnum at fáa sær privatar fyrimunir.
- Ein journalistur kann siga nei at fáa álagdar uppgávur, sum stríða móti hansara samvitsku ella sannføring.
Soleiðis tryggjar Dimmalætting trúvirðið
- Dimmalætting skal altíð gera eina roynd at fáa allar partar til orðanna í eini grein. Eftirfylgjandi viðmerkingar frá pørtunum í eini grein skulu koma í blaðið so óredigeraðar sum gjørligt, men skulu tó vera stuttar, halda seg til málið og hava eitt virðiligt innihald.
- Um ósannindi verða skrivað í Dimmalætting, skulu tey rættast við eini umbering skjótast til ber á sjónligum stað.
- Dimmalætting vísir virðing fyri øllum fólkum uttan mun til uppruna, privatlív og lívsáskoðan. Vit taka ikki persónlig sereyðkenni fram, um tað einki hevur við greinina at gera.
Søga blaðsins
30-31. juli 1877 varð A/S Færø Amtstidendes Bogtrykkeri sett á stovn við tí endamáli at útgeva blaðið, sum hevi tvey nøvn, tað danska Amtstidene for Færøerne og Dimmalætting. Tað var V.U. Hammershaimb, próstur á Nesi, ið gav blaðnum hetta føroyska navnið, sum eftir 100 ára dagin stóð einsamalt sum heiti á hesum elsta miðli í landinum.
Farið varð undir at tekna partabrøv, ið hvørt ljóðaði upp á 50 krónur. 1. oktober var tekningin liðug og tá vóru teknað 111 partabrøv. Eitt royndarnummar kom út longu í desember 1877, har m.a. nøvnini á øllum partaeigarunum vórðu kunngjørd. Skarin var breiður, keypmenn, bøndur, óðalsmenn, embætismenn, lærarar skiparar og aðrir. Teir flestu áttu eitt partabræv, men ein átti 5, tveir 4 og tríggir 2 partabrøv, millum hesar prósturin á Nesi, sum gav blaðnum navn.
Royndin við fyrstu útgávuni eydnaðist so mikið væl, at farið var undir regluliga útgávu av blaðnum í 1878, og nr. 1, 1. árgangur kom út 5. januar 1878, og síðan er blaðið komið út regluliga.5.550 krónur í partapeningi tá á døgum var ikki einki, men tað var ikki nógv, tá nýggja partafelagslóg kom í gildi í 1994, og kravdi hægri partapening. Tá varð partapeningurin hækkaður við 500.000 krónur, og samstundis broytti A/S Færø Amtstidendes Bogtrykkeri navn til tað meira nutíðarhóskandi P/F Dimmalætting.
Byrjaðu við 4 síðum
Í longu søgu blaðsins hava nógvar broytingar sæð dagsins ljós. Fyrsta blaðið hevði bert 4 síður í tabloid-stødd (tann sama støddin sum vit kenna í dag), og blaðið kom bert einaferð um vikuna. Blaðið kom út hvønn leygardag fram til 1911, tá blaðið eisini kom mikudag. Í 1921 skifti blaðið til "broad-sheet stødd", men kom tó bert í 4 síðum. Í fimmtiárunum vaks síðutalið til seks síður, og ikki fyrr enn í 1970, tá ein kollveting hendi innan prenttøknina, fór blaðið upp á 8 síður og meira. Í 70-unum øktust útgávudagarnir upp í tríggjar ferðir um vikuna, og í 90-unum upp í fimm ferðir. Møguleikarnir fyri litprenti vóru sera avmarkaðir, og Dimmalætting fór ikki undir regluligt litprent fyrr enn í 90-unum, tá útbyggingar á prentsmiðjuni vórðu framdar við júst sama endamáli. Í apríl 2005 skifti blaðið aftur stødd niður í tabloid-stødd.
Í 1985 flutti Dimmalætting í nýggjan bygning á handils- og ídnaðarøkinum á Hálsi. Tá hevði blaðið húsast í Erlings Jalsgøtu síðan 1889, tá flutt var úr Nólsoyarstovu í gomlu sorinskrivarahúsini. Hesi hús vóru við tíðini umbygd og hýstu prentsmiðju og redaktión til 1944, tá tey brendu í grund. Prentmaskinurnar sluppu kortini so frægt frá eldsbrunanum, at tær kundu umvælast, og so mikið av blýskrift varð bjargað, at blaðið kundi prentast í leigaðum hermannabarakkum uppi við Dungagøtu til á vári 1946, tá flutt varð inn í nýggj hús, reist á somu grund.
Einsamallur á redaktiónini
Fyrsti blaðstjórin á Dimmalætting var Lytje Lützen, exam. jur., og hann hevði eins og teir tíggju eftirfylgjandi annað starv umframt blaðstjóra starvið. Tann fyrsti, sum kom í fulltíðarstarv, var Poul Niclasen, sum burturav var blaðstjóri frá 1918 til 1936. Tá tók Georg L. Samuelsen við starvinum, og hann sat sum blaðstjóri í samfull 45 ár, inntil hann legði frá sær í 1981. Hann upplivdi eisini og setti í verk størstu broytingarnar sum hendar eru, bæði á redaktionella økinum og tí tekniska. Tá hann tók við sum blaðstjóri, var hann einsamallur maður at skriva blaðið, tí orka var ikki at seta tíðindafólk í starv. Nógv ár gingu, áðrenn hann fekk fast fólk afturat sær, men í 70-unum fór blaðið miðvíst undir at seta fleiri tíðindafólk í starv, og blaðið broyttist eisini innihaldsliga av hesum sama. Um aldarskiftið vóru 11 fólk fast knýtt at redaktiónini og fleiri vóru leyst knýtt at blaðnum. Broytingin var eisini stór frá at prenta blaðið við maskinum, sum ætlaðar vóru at reka við handamegi, og til nútímans off-sett tøknina, sum í 1970 eisini skifti blýggið út við teldur, kilobyte og Ram.
Slepti partapolitikkinum
Sum øll onnur bløð í heiminum, sum sóu dagsins ljós í 19. øld, so hevði Dimmalætting eitt politiskt endamál at røkja, og hetta merkti blaðið til seinast í 20. øld. Tá floksbýti var veruleiki í 1906, vísti Dimmalætting Sambandsflokkinum sín stuðul. Hetta merkti allan tann føroyska blaðheimin heilt inn í 1990-ini, tá nakrar journalistiskar rembingar fóru fram í Føroyum. Tað hevði síðani fyrst í 90-unum gingið tann vegin, at blaðið meira og meira fór frá at vera eitt politiskt blað til at vera eitt óheft blað, og í sambandi við blaðstjóraskiftið í 1995, varð støðan og málsetningurin gjørdur greiður – á Dimmalætting var tað journalistikkurin og ikki politikkurin, sum setti dagsskránna. Um aldarskiftið lýsti Dimmalætting sítt redaktionella grundstøði, Dimmalennium, sum endaliga staðfesti blaðið sum óheft tíðindablað.
Kappingin á marknaðinum harðnaði alsamt, og eftir aldarskiftið komu fleiri bløð á marknaðin, millum annað ókeypis lýsingabløð, men eisini internetið gjørdi seg veruliga galdandi. Dimmalætting gjørdi seg út á internetinum, men keypti eisini bløðini Vinnuvitan og Vikublaðið. Hetta keypið vísti seg at gerast ein sannur kleppur um beinið á Dimmalætting. Vinnuvitan og Vikublaðið fóru bæði á húsagang og á vetri í 2013 var gamla Dimmalæting eisini lýst á húsagang.
Tað gekk eitt heilt ár uttan Dimmalætting, men í august mánaði 2014 gjørdist greitt, at enn ein roynd skuldi gerast at fáa blaðið út aftur, nú sum vikuskiftisblað. Grundstøðið er tað sama, og dentur verður lagdur á at seta tann kritiska journalistikkin aftur í hásæti.


c: text/html

text:
Morgunmatur frá Gudi
Tað sá troystarleyst út hjá børnunum á barnaheiminum hjá George Múller í Ashley Downs í Bretlandi. Tað var morgunmatartíð, men enn var eingin matur á borðinum. Ein lítil genta var og vitjaði saman við pápa sínum, sum var góður vinmaður við George Múller. George tók í hond hennara og segði: "Kom og síggj, hvat Faðir okkara fer at gera". Í matarsalinum vóru long borð sett upp, og á teimum vóru tómir tallerkar og krúss. Í køkinum var eingin matur, og tað var heldur eingin peningur í kassanum. George Múller bað: "Góði Faðir, vit takka tær fyri tað, sum Tú fert at geva okkum at eta í dag". Alt fyri eitt hoyrdu tey onkran banka á dyrnar. Táið upp varð latið, stóð bakarin við dyrnar og mælti: "Harra Múller, eg sovnaði ikki í gjárkvøldið. Á ein ella annan hátt kendi eg, at tú hevði ikki breyð til morgunmatin í morgun. So eg fór upp kl. 2 í nátt og bakaði breyð. Her eru tey". George Múller takkaði honum fyri og gav Gudi somuleiðis tøkk. Stutt eftir bankaði aftur á dyrnar. Tá var tað mjólkamaðurin. Vognurin hjá honum var fyrigingin beint uttanfyri barnaheimið, og hann ynskti, at børnini skuldu fáa mjólkina, fyri at hann kundi tøma vognin, so hann fekk umvælt hann.
Hví kundi George Múller biðja við slíkum trúaráliti? Jú - tí hann hevði mangan fyrr gjørt ta sannroynd, at Gud ferð eftir ferð hevði haft umsorgan fyri børnunum. C. H. Spurgeon hevur einaferð sagt: "Vit kunnu ikki ímynda okkum, at Hann, sum hevur hjálpt okkum úr trupulleikum seks ferðir, fer at sleppa okkum uppá fjall sjeyndu ferð".
Táið vit hyggja aftur í tíðina og síggja, hvussu Gud hevur haft umsorgan fyri okkum, verða vit bert styrkt í trúnni. Hann, Sum er førur fyri at fáa til vega morgunmat til eitt barnaheim, fer ikki at svíkja okkum í áliti okkara á Hann.
Umsett úr Our Daily Bread
Mikkjal á Bergi

robotstxt: allowed

filter: keep


text:
Gleði við at liva og vinningur við at doyggja
Eftir at hava mist elskaðu konu sína aftaná mong ár saman, lutaði ein 96-ára gamal maður stóru sorg sína við ein prædikumann og segði: "Tað er einki meira eg ynski, enn at kunna vera samanaftur við konu míni".
Prædikumaðurin svaraði: "Tað skilji eg væl, men um hon er farin til himmals, og tú ikki sigur teg vera ein trúgvandi, hvørja vón hevur tú tá um at vera saman við henni, táið tú ert deyður?" Aftaná at hava hugsað seg um eina løtu segði hann bart út hesa døpru játtan: "Rætt hevur tú - hugsanin um at fara úr hesum lívi loypir ótta á meg. Eg eri ússaligur og eri bangin fyri at doyggja!"
Hvør ein nívandi mótsetningur til lívsáskoðan Paulusar: - Paulus var til reiðar at liva ella doyggja. "Tí at liva er mær Kristus, og deyðin er vinningur (Filippibr.1,21). Men Paulus hevði einki ímóti at vera verðandi her eina tíð aftrat, tí "tað er neyðugari fyri tykkara skuld" (v.24).
Tú ert kanska ikki so frá tær sjálvum sum hesin 96-ára gamli maðurin. Tú ert kanska glaður um lívið, men ert tú til reiðar at standa andlit til andlits við ævinleikan? Um tú ert tað, so kanst tú siga við Dávidi: "Um eg so skal ganga í dali deyðaskuggans, óttist eg einki ilt; tí Tú ert við mær, keppur Tín og stavur Tín, teir ugga meg" (Sálmur 23,4).
Um ikki, tak so við tilboðnum um eitt ævigt lív, sum Gud bjóðar tær í dag. Við at trúgva á Kristus Jesus sum tín persónliga Frelsara, fert tú at finna gleði í at liva og sigur við at doyggja!
Umsett úr Our Daily Bread
Mikkjal á Bergi


text:
IRF søkir eftir 2 ruskinnsavnarum at byrja skjótast til ber.
Talan er um 2 fulltíðarstørv, sum m.a. fevna um:
- Innsavnan av húsarhaldsposum og virkisposum v.m. í meginøkinum.
Kanst tú arbeiða sjálvstøðugt, ert røkin, álítandi og jalig/ur, ert tú møguliga tann, vit søkja.
Um tú hevur stóra koyrikortið og ert von/vanur at koyra lastbil, er tað ein fyrimunur.
Tann, ið settur verður í starv, kann eisini rokna við øðrum uppgávum hjá IRF.
Løn
Starvið er lønt sambært fastlønarsáttmála millum Føroya Arbeiðarafelag og Føroya Arbeiðsgevarafelag.
Nærri kunning
Nærri fæst at vita um starvið við at ringja til IRF tlf. 414243.
Umsókn
Skrivlig umsókn skal vera okkum í hendi innan fríggjadagin 20. juli 2018.
IRF
Víkarvegur 107
520 Leirvík
irf@irf.fo


text:
Berlin
Berlin er høvuðsstaður Týsklands. Berlin varð grundaður við ánna Spree. Eftir gryvjum er siglandi í tvær aðrar stórar áir, Oder og Elbá.
Innihaldsyvirlit
Søga[rætta | rætta wikitekst]
Í 2. heimbardaga varð Berlin illa bumbaður. Eftir kríggið varð hann býttur sundur í vestur- og eysturtýskan býarpart. Frá 1961 inntil 1990, býtti ein høgur múrur, Berlinmúrurin, fólkið sundur í teir báðar býarpartarnar. Nú er múrurin tikin niður, men munurin á báðum býarpørtunum er sjónskur. Tað verður leingi, áðrenn týska fólkið aftur fer at kenna seg sum eina tjóð.
Í 1989 varð múrurin brotin niður, og í 1990 vórðu tey bæði týsku londini løgd saman. Tá ið kríggið endaði, lá helvtin av húsunum í Berlin í toftini, og íbúgvatalið var ógvuliga nógv minkað. Annars er at siga, at eitt risaarbeiði er gjørt, síðan kríggið endaði, til at fáa ruddað toftirnar og reist nýggj hús. Til hetta arbeiðið hava berlinarar fingið stuðul frá Sambandsríkjunum.
12 fólk fólk lív og 48 vórðu særd 19. desember 2016, tá ein lastbilur koyrdi inn í eina mannamúgvu á einum jólamarknaði í vestara parti í Berlin við Gedächtniskirkjuna á kendu handilsgøtuni í Berlin, Kurfürstendamm.
Politikkur[rætta | rætta wikitekst]
Mentan[rætta | rætta wikitekst]
Brandenburger Tor varð bygt í 1791 og er á gamla markinum millum Vesturberlin og Eysturberlin.
Ferðsla[rætta | rætta wikitekst]
Hann er ikki gamal býur, og vegirnir eru tí beinir og breiðir.
Bøkur[rætta | rætta wikitekst]
- R. G. Grant: Berlinmuren. Holte: Flachs, 1998. - 64 s.
- Karl Christian Lammers: Hovedstad Berlin 1871-2000: magt, monumenter og erindring Keypmannahavn: Schønberg, 2000. - 249 s.
- Antony Beevor: Berlin: faldet, 1945. Valby: Borgen, 2002. - 519 s.
- Henrik Vering, Kirstine Therkelsen: Turen går til Berlin, 13. útgáva, Keypmannahavn: Politikens Forlag, 2004. - 144 s. ISBN 87-567-7104-5


text:
Væl umtókta tænastan við matpakkum til skúlabørn varð lýst við einum lekkrum filmi frá Savna.Read More
Fundarferðavinna í Føroyum
Savna hevur framleitt film fyri MICE.FO, sum er fyriskipari av ráðstevnum, fundum og starvsfólkaupplivingum í Føroyum. Filmurin byggir á upptøkur frá ráðstevnuni FOCAL EPILEPSY
CONFERENCE 2017, har granskarar úr øllum heiminum luttóku og hildu fyrilestrar.
Eivør og hoyrnin
Savna hevur framleitt eina røð av filmum fyri Hoyrnina við Eivør, ið fortelur um hennara egnu persónligu royndir við niðursettari hoyrn, og hvussu hoyritól hava givið henni ein betri gerandisdag - persónliga og professionelt.
Filmsupptøkur: Friisframe v/ Rúna Fris Kjær
Foto: Tróndur Dalsgarð
Read More
Land í eygsjón í Norðurlandahúsinum
Savna hjálpti Norðurlandahúsinum við marknaðarføringini av stóra norðurlendska festivalinum Land í eygjsón.Read More
Klintra filmar
Hoyrnin hoyridagar
Í sambandi við hoyridagar í HOYRNINI, framleiddi Savna tveir filmar, sum gjørdu vart við tilboðið.Read More
Meira av tí góða filmur
Filmur sum lýsir eitt hendingaríkt romatiskt vikuskifti við Meira av tí góða. Filmaður í 1:1 formati fyri at endurskapa 'Instagram-kensluna'.Read More
Café Gløgg filmar
Í sambandi við frumsýningina av Café Gløgg á Tjóðpalli Føroya gjørdu vit tveir skjótar filmar, sum lýstu stemningin, spenningin og móttøkuna hjá áskoðarunum.Read More
Veitslan viralir filmar
Sum partur av viralu marknaðarføringini av sjónleikinum Veitslan vórðu nakrir filmar framleiddir, sum skuldu skapa forvitni og áhuga fyri leikinum áðrenn frumsýninginaRead More
Tórshavn Marathon filmar
Í sambandi við Tórshavn Marathon 2015 framleiddu vit tveir filmar til altjóða marknaðinRead More
Hoyrnin filmar
Í sambandi við lýsingaátakið "Eitt hoyritól er ikki eitt stórt ting" vórðu 4 lýsingafilmar framleiddir, ið skuldu lýsa, hvussu hoyritól kunnu gera gerandisdagin lættari hjá fólki.Read More


text:
Jan Müller
02.11.2017 - 12:16
Í døgunum 16. til 18. oktober var Jarðfeingi umboðað við bási á oljuráðstevnuni APPEX ICE 2017 í London. Ráðstevnan var væl vitjað, og fleiri umboð fyri oljufeløg vitjaðu á føroyska básinum og fregnaðust um fjórða útbjóðingarumfarið eftir oljuleiting í Føroyum, sum hevur verið opið síðani 17. mai 2017 og letur aftur 17. februar 2018.
Oljufeløgini, sum vitjaðu básin, vóru oljufeløg, sum føroyskir oljumyndugleikar hava regluligt samskifti við, men har vóru eisini nøkur nýggj oljufeløg at síggja, ið vanliga ikki eru at síggja á evropeiskum ráðstevnum. Summi av hesum oljufeløgunum eru nýggir aktørar í Norðurevropa.
Eisini fingu tey á básinum forkunnuga vitjan av m.a. føroyska sendimanninum í London, Áka Johansen, ið hevur hjálpt væl til at marknaðarføra fjórða útbjóðingarumfarið í London. Ætlandi fer Jarðfeingi eisini at luttaka á enn eini oljumessu í London í næsta mánað. Tá vera so góðir tveir mánaðir, til útbjóðingin letur aftur.
Kelda: jf.fo


text:
Hans Jákup Glerfoss. Hann er føddur í Mikladali í 1937, men vaks upp í Kunoy hjá ommu síni og abba sínum har. Aftan á loknan barnaskúla fór hann fjúrtan ára gamal inn til Klaksvíkar at arbeiða, var eitt skifti til skips, arbeiddi so aftur sum timburmaður í nøkur ár, til hann 27 ára gamal fór at fáast við myndalist og skaldskap burturav.
Í tíðarskeiðnum 1966-69 greiddi hann til prentingar trý yrkingasøvn »Til B«, »Fjallafossar« og »Kvirra í reyðum og bláum«, allar frálíka vakrar yrkingabøkur, ið høvundurin sjálvur hevði skrýtt við linoleumskurðum.
Neyvan fara vit skeiv, tá ið vit meta, at stóru yrkjarafyrimyndirnar hjá Hans Jákupi vóru Áarstovubrøðurnir Janus og Hans Andrias. Frá teimum lænir hann rímsnildi og ørindislag, og serliga nógv líkist hann Janusi, tá hann av øllum alvi vil vera trúgvur móti málsins vælljóði:
»Standið stinnir synir sterku
háðið hatska hevndarbák.
Men tá ið hetta er sagt, eigur at verða lagt afturat, at tað ofta eydnast Hans Jákupi at skapa vakrar yrkingar um enn á gomlum grundvølli.
»Nú glógvar boðin yvir tindarond,
og heystartøgn og stilli víða valdar -
tað dunar hult við veðurbardan klett -
sítt fyrndarlag hitt villa havið aldar«.
(»Í túninum«) brot
»Vónloysi«, »Brostnir streingir«, »Einsemi«, hetta eru øll heiti úr fyrsta savninum, og víst er tað, at einsemis-kenslan er sterkur táttur í skaldskapinum, annar táttur er treytaleysa andstygdin móti lygnini og teimum »fjandans bølmennum«, ið happa hin fjónaða, og ein triði táttur er yndi til kvinnuna; ið hann einastaðni lýsir soleiðis:
»Sum summarnátt og sunnanlot
sum áarrák og alduskot
sum morgunbros, sum íðudrag
sum dúgvutos og veingjaslag«.
(Kvinnulyndi) brot
Úr: Árni Dahl: Bókmentasøga I-III. Fannir. 1980-83. (GG. Seinast dagført í 1983).
Eins og fimtiárini vóru tað, eru sekstiárini eisini merkt av hugsjónarliga tvídráttinum millum stórveldini.
Berlinmúrurin setir mark millum bæði Týsklondini, og Kubakreppan hóttir heimsfriðin. Niðurbundin lond í Afriku rembast við og tveita av sær hjálandaokið, blámenn í Suður-Afriku og USA krevja síni sjálvsøgdu rættindi og mannsømandi kor, men verða nívdir undir byrsumúla. Seinni setir USA sær fyri at bumba sosialistiska Norður-Vietnam aftur í steinøldina, men verður fyri svíðandi ósigri, og Sovjet ger innrás í Tjekkoslovakíið, at bjarga sosialismuni í landinum, meta teir sjálvir, at kúga fólkaræðið, meta vestanlond.
Ungfólk taka tíðina so ymisliga, summi eru medvitin og gera uppreistur, onnur dyrka vakurleikan sum blómubørn, og uppaftur onnur flýggja undan veruleikanum inn í rúsnýtslu og mistreysti.
Heima hjá okkum verður hetta tíggju ára skeiðið í stóran mun merkt av, at NATO-herstøð seinast í fimtiárunum ímóti fólksins vitan og vilja verður lumpað inn á okkum. Teir fýra sjálvstýrisflokkarnir, so ymiskir hugsjónarliga, finna saman í landsstýrissamgongu 1963-66, og fiskimarkið verður flutt út á tólv fjórðingar, heimaútróðrinum til miklan frama. Síggja vit burtur frá drúgvu skaldsøgu Jens Paula Heinesens »Tú upphavsins heimur« 1962-66, mugu vit siga, at sekstiárini, hvat ið skaldskapi í óbundnum máli viðvíkur, eru sera fátækslig; skaldsøgur koma fáar, og stuttsøgurnar eru ótættar. Á sjónleikaøkinum hendir tað gleðiliga, at útbúgvin føroyskur sjónleikari kemur heim at virka og kunnar føroyska áskoðaran við framtakshugaðar sjónleikahøvundar sum Brecht og Ionesco - men enn sum áður er langt millum føroysku upprunaleikirnar.
Hugsa vit um nýskapan í hesum tíðarskeiði, verða vit at snúgva okkum at bundna skaldskapinum. Rætt er tað, at nógv verður yrkt, ið er meinlíkt gomlum yrkingasniði, men tvær nýskapanarleiðir verða gingnar.


text:
Góði limur! Vit vilja hervið boða frá, at MFS hevur aðalfund mánadagin 29. desember kl 17. Fundurin verður á Fróðskaparsetrinum, Føroyamálsdeildin, V.U. Hammershaimbs gøta 16.
Skrá 1. Frágreiðing ráðsins frá virki felagsins síðani seinasta val og viðgerð av hesum 2. Framløga av grannskoðaðum roknskapi fyri seinasta roknskaparár og viðgerð av hesum. 3. Val av nýggjum ráði. 4. Ymiskt
Nýggja ráðið skipar seg sjálvt eftir aðalfundin Allir limir felagsins kunnu stilla upp til ráðið á aðalfundinum og hava rætt til at velja upp til 11 limir í ráðið. Øll eru hjartaliga vælkomin á aðalfund
Vinarliga Rúna Jakobsen, forkvinna


text:
Eg haldi at eg kann loyva mær at avdúka nú, um taktikkin sum eg frætti um her fyri nøkrum døgum síðani. At Pál skuldi leggja hart út og satsa uppá at hinir ikki kundu fylgja við, og so annars kempa fyri at halda allan vegin heim. Ein taktikkur sum eg persónliga haldi vera púra rættur, tá ið man sum Pál ikki hevur serliga styrki í spurtinum, og tí helst skal sleppa frá sínum kappingarneytum áðrenn tað kemur so langt.
Men tað sær út til at Mads Glæsner hevði umleið sama taktikk, bara við enn meira ferð. Tað vóru teir báðir sum fóru spolandi undan hinum, teir fyrstu hundrað metrarnar, so at Pál eftir 200 metrum var meira enn eitt sekund frammanfyri nummar trý, og Mads so aftur eitt sekund frammanfyri Pál. Teir førdu fram til 400 metrar, tá ið Colbertaldo byrjaði fyrst at draga seg fram um Pál, og síðani eftir umleið 800 metrum fram um Glæsner, við Wolfgarten uppá sleip. Og Wolfgarten var at enda tann snildi, tí eftir umleið 1000 metrum kundi hann gera sítt rykk og yvirhála Colbertaldo, og halda heim til at gerast evropameistari við tíðini 14.20.44.
Í meðan var meira ella minni uppi við orkuni hjá Mads og Pál, so at teir sum høvdu svomið við eini lægri men kanska meira javnari ferð, spakuliga byrjaðu at vinna inn á teir. Eina løtu sá tað út til at Pál vann inn á Glæsner, saman við restini, men Glæsner megnaði tó at halda uppá sítt bronsupláss, og seta eitt flott norðurlendskt met á 14:26.74. Og at enda dragnaði Pál tíverri enn meira, fyrst afturum Rouault og Miranda, sum høvdu fylgst allan vegin á geil 4 og 5, og síðani á teimum seinastu 100 metrunum afturum Kubusch.
So tað varð tíverri ikki til nakað heiðursmerki til Pál, hesuferð, og heldur ikki hvørki føroyskt ella norðurlendskt met á 1500 metra teininum. Men hóast hann byrjaði at missa ferð kanska longu eftir 5-600 metrum, so megnaði hann at seta føroyskt met á 800 metra teininum, við tíðini 7:43.38, har hann í Moskva svam 7:44.27. Tað sigur kanska nakað um hvussu hart útleggið var, at hann setur føroyskt met eftir 800 metrum við nærum einum sekundi, fyri síðani at missa so mikið av ferð teir seinastu 700 metrarnar, at hann eftir 1500 er næstan 6 sekund frá sínum meti á tí teininum (føroyska metið hjá Páli er 14:32.15).
At enda vil eg líka vísa til ein graf, sum eg ætlaði skuldi vísa gongdina hjá teimum sjey fremstu yvir teir 1500 metrarnar, men sum kanska heldur vísir hvussu smáir marginalarnir eru. Tá ið tú svimur 1500 longdir uppá umleið 14:30, so er munurin faktiskt lutfalsliga lítil, reint matematiskt, millum 14:20.44 og 14:38.00. Og 14:38.00 er faktiskt ein góð tíð, sum fyri einum ári síðani hevði verið klárt norðurlendskt met, og nokk til at verða nummar fýra tá.


text:
Í páskafrítíðini eru fimm rennarar úr Treysti á venjingarlegu í Vaxjö í Svøríki. Tey eru í ferðalagi saman við danska stórfelagnum Sparta og venja saman við teimum. Sparta hevur nærum 80 íðkarar við. Vetrarkappingin í renning bleiv liðug seinast í
Tess vegna, elskaðu mínir, líkasum tit altíð hava verið lýdnir, so arbeiðið, ikki bert sum tá ið eg eri hjástaddur, men nú nógv meira, tá ið eg eri frástaddur, upp á tykkara egnu frelsu við ótta og bivan;
Fil. 2,12
"Remember the golden rule: He who has the gold makes the rules"


text:
“Har sótu vit so og gánaðu í flogfarinum í trý korter, tá vindurin endiliga vendi, men vit vóru ikki meira enn komin upp í luftina, tá vindurin aftur vendi, og flogarið fór bóltandi niður móti Sørvági. Við meira enn vanligum dugnaskapi, fekk flogskiparin tó bjarga okkum úr vissa deyðanum”
Det var dengang Facebook minnir meg á, tað tíðina tá Atlantic var nakað væl minnið álítandi enn í dag. Tá túrar dekan ov ofta blivu avlýstir – Serliga hjá mær.
Eg skrivaði einaferð ein blogg um tað, hann kann lesast her.
Úr lippukassanum
Eg lati lokið upp á lippukassanum og stingi hondina niður og taki fram brot úr onkrari grein úr savninum


text:
Í gjøgnum nógv ár hevur innsavningin av lutum og myndum vaksið um savnið, og í dag er bygdasavnið bæði umfatandi og áhugavert
Húsið er innrættað við eini gamlari stovu frá 1874, gamal handil frá fyrsta helmingi av farnu øld, gamal køkur og gamalt kamar – alt við tilhoyrandi innbúgvi.
Á framsýningini eru bæði fornlutir og myndir. Lutirnir, sum eru at síggja, eru m.a. amboð, brúkslutir og innbúgv. Nógvu gomlu myndirnar vísa t.d. dagligt yrki, hús og bátar.
Á eystanstevnu er opið leygardagin og sunnudagin frá kl. 15.00 til 19.00.
Í samband við at leitað verður aftur eftir Norsku Løvu, hevur Forni framsýning um Norsku Løvu hangandi uppi.


text:
Lusifer (lusiferættin)
Linophryne lucifer Collett, 1886
Stødd: Kvennfiskar verða upp í 30 cm langir. Kallfiskarnir eru smáir og síggjast viðhvørt sitandi fastgrónir uppi á kvennfiskunum sum sníkar og lívlangir sáðbankar.
Dýpi: Hann er á djúpum vatni, men óvist á hvørjum dýpi. Undir Føroyum er hann fingin millum 1060 og 1175 m norður av Ytrabanka.
Litur: Hann er svartur um allan kroppin.
Lýsing: Hann er sjáldsamur í útsjónd, nakað flatur. Hann er næstan líka høgur, sum hann er langur. Hann hevur stórt høvd og stóran kjaft fremst á høvdinum. Hann hevur spískar og nakað stórar tenn, evarska smá eygu ovarlaga á høvdinum. Hann hevur smáar uggafjaðrar, ið sita mitt á fiskinum. Beint undir teimum eru tey smáu táknaopini. Aftast og ovast er sterturin, ið er mest sum ein hond við 6 teinum aftureftir. Á klingruni er ein lítil fjøður omaná og ein undir, báðar líkar stertinum, men minni. Einir tríggir teinar eru í hvørji. Frammarlaga undir búkinum er ein langur tráður, um helvtina av standardlongdini. Í endanum fer hann sundur í tvær ruflutar ‘tungur’.
Eyðkenni: Tær báðar ‘tungurnar’ í endanum á langa búkvøkstrinum. Undarliga skapið. Liturin. Táknaopini eru undir uggafjaðrunum.
Týdningur: Lusifer hevur ikki vinnuligan týdning.
da: Tvebladet trådangler, ís: Surtla
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Tussafiskar Lophiformes
Tussafiskahópurin hevur 18 ættir við umleið 66 slektum og 313 sløgum.
Undir Føroyum eru skrásettar 4 ættir við 5 slektum og 6 sløgum:
Undarlig útsjónd sermerkir tussafiskarnar. Teir flestu fiskarnir tykjast trevsutir, og teir flestu hava stórligt rundbøllut skap.
Á fleiri teirra er fremsti teinur í ryggfjøðurini vorðin til eina stong, ið verður brúkt sum tráða við „agni“ at lokka annan fisk til sín.
Oftast stóran kjaft við stórum tonnum, táknaopini eru smá.
Seinir svimjarar og lítið virknir fiskar. Hjá nøkrum teirra eru kallfiskarnir sera smáir og eru viðhvørt at sýggja grónir fastir uppi á kvennfiskunum.
Tussafiskar eru bæði á grunnum og djúpum vatni.


text:
Orð og lag: Emil Gustafson
Týtt: Hákun Djurhuus (ørindi 1-4) og Kajfinn Hammer (ørindi 5)
1. Hvør undurfult er ikki alt, ið Tú ger,
hvør kennir Tín alvísa veg?
Men eitt er tó vist, hvar enn Tú leiðir meg,
tann leiðin er best fyri meg.
2. “Her niðri tú veitst ei, Mítt barn, hvat tú ger’,
men tað skalt tú síggja ein dag!
Óróliga sál, ikki syrgin tú ver,
tín roynd skjótt er endað – ver glað”.
3. Ja, ymiskir vegirnir eru hjá Tær,
men hvønn Tú so velur til mín
kann gera tað sama, tá Tú ert við mær
í ferðarlag heimá til Tín.
4. Tá eg, sum Elias við stórari ferð,
skjótt foldini fara skal frá;
tá svinnur alt burtur, sum tyngdi meg her,
í ævir eg veri Tær hjá.
5. Ein margfaldur skari skal lovsyngja Tær:
Tú verdur til prís, heiður ert!
Hvør rættvísur, náðigur, Harri, Tú var
í ævir í øllum Tú gert!
6. So bíði eg tolin, at koma Tú skal,
tá skulu øll “hví” fáa svar.
Eg eigi ta vón og eg veit tað fullvæl,
eg eigi ein arv uppi har!


text:
Jens Hákun Leo
14.10.2016 - 16:15
Ítróttur > Ítróttur > Fótbóltur
Føroyar eru nú einans eitt pláss á styrkislistanum hjá UEFA frá at koma í fyrsta styrkisbólk í Liga D í UEFA Nations League, sum byrjar í september 2018.
Føroyar eru nýliga farnar fýra pláss fram á styrkilistanum hjá UEFA, frá einum 48. til 44.pláss, og eru sostatt tískil bert eitt pláss frá at koma í fyrsta styrkisbólk í Liga D í UEFA Nations League.
16 lond eru í Liga D, sum umfatar londini, ið eru styrkismett lægst í Evropa. Vinnarin av Liga D (eins væl og vinnararnir av Liga C, B og A umframt vinnararnir av tí vanligu EM-undankappingini, sum verður á skránni í 2019) sleppur við til EM 2020.
Sum støðan sær út nú, eru Føroyar styrkismettar í næsta styrkisbólki av tilsamans fýra í Liga D saman við Kazakstan, Armenia og Makedonia.
Í fyrsta styrkisbólki eru Hvítarussland, Kýpern, Georgia og Lettland, í triðja styrkisbólki Luxembourg, Moldova, Liktinstein og Malta, meðan Kosovo, San Marino, Andorra og Gibraltar eru í fjórða styrkisbólki.
Lutakast verður til UEFA Nations League, eftir at HM undanspælið er liðugt, og fæst tá at vita, hvørji mótstøðuliðini hjá Føroyum í kappingini verða. Ein dreymabólkur kundi, sum nú er, til dømis verið Føroyar, Lettland, Liktinstein og San Marino.
Fýra bólkar verða í Liga D í UEFA Nations League við fýra liðum í hvørjum, og skulu øll liðini leika seks dystir hvør í bólkaspælinum. Vinnararnir av teimum fýra bólkunum flyta upp í Liga C og fara harumframt víðari til hálvfinalur og finalu, har ið gjørt verður av, hvør skal fáa tað síðsta plássið til EM.
UEFA Nations League byrjar á heysti í 2018, tá ið bólkaspælið í kappingini verður á skránni, og hálvfinalurnar og finalurnar í kappingini verða leiktar í mars 2018.
Les eisini: Fótbóltur: Føroyar yvirhála Noregi


text: Í gjár læt listaframsýningin upp í Hoyvíkar Kirkju, sum eg kallaði Eitt sindur um trúnna á tað góða sjálvt um tað ónda er til við steinprentum hjá Peter Carlsen, Fríðu Matras Brekku, Erik Heide, Anker Mortensen, Tórodd Poulsen og Claus Carstensen. Eg hugleiddi eina løtu og greiddi frá mínum hugsanum í sambandi við framsýningina. Hesar eru eitt sindur neyvari lýstar í grein í Dimmalætting. Hoyvíkar Kirkja er eitt sindur uttanfyri mítt vanliga framsýningarøki, so eg visti ikki hvat eg kundi væntað mær, men gleðist um fjálga áhugan, sum framsýningargestirnir sýndu mær og listini á vegginum. Framsýningin verður hangandi inntil 15.nov og er opin dagliga frá klokkan 14-16 - tó ikki í dag. Har hevur verið morgunmatur í kirkjuni í morgun og guðstænastan verður sjónvarpað í dag klokkan 15.30. Eg seti nakrar myndir her, sum Jan Andersson og Tórður Mikkelsen hava tikið.


text:
Persónlig Venjing
Í Vælveru Fitness hevur tú altíð møguleikan at fáa
persónliga venjing og kostvegleiðing umframt coaching
Persónlig venjing
Vit hava eitt gott toymi av persónligum venjarum, sum eru til
reiðar at hjálpa júst tær við at koma í gongd. Ein persónligur
venjari er ein sum hjálpur tær at røkka tínum máli og sum stuðlar
tær. Ein persónligur venjari eggjar tær til og venur saman við tær
fyri at tryggja sær, at tú fært sum mest burturúr venjingini. At
hava ein persónligan venjara er tey seinastu árini vorðið væl
umtøkt, av tí orsøk at fleiri og fleiri hava sæð virðið í at hava
ein persónligan venjara við sína lið, sum syrgir fyri, at tú ikki
missur tileggjanina at venja.
Vit uppliva, at mong ymisk fólk gagnýta sær fyrimunin við
persónligari venjing. Tað verið seg alt frá at klænka seg til sítt
komandi brúdleyp, til at lætna seg ella til at fáa ein flottan og
væltrenaðan kropp. Vit eru øll ymisk, og tískil eru orsøkirnar
ymiskar til, hví vit velja ein persónligan venjara, men
felagsnevnarin hjá øllum fyri at velja sær ein persónligan venjara,
er, at halda tileggjanini til og at fáa úrslit.
Um tú veruliga brennur fyri at røkka tína máli ella at fáa
úrslit, so er ein persónligur venjari tann besta íløgan tú gerst í
teg sjálvan.
Prísirnir fyri persónliga venjing eru hesir:
1 tíma: 449 kr.
PT8 tilboðið:
Tú kanst nú fáa persónligan venjara í 8 vikur fyri bert
2900kr. Í prísinum er, umframt 8 vikur venjing, 8 persónligar
venjingartímar, 2 kostsamrøður umframt 3 feittmátingar. Gevið
gætur, at prísurin fyri vanligt limagjald er ikki íroknaður.
Vælvera Fokus:
Vælvera Fokus er eitt persónlig skeið, har tú saman við einum
venjara samansetur skeiði eftir júst tínum tørvið. Tað kann verða
persónlig venjing, kostvegleiðing, kostætlan, coaching og
lívstílsætlan, tú velur.
Prísinir eru:
8 Fokus tímar 2900 kr.
20 Fokus tímar 6500 kr.
50 Fokus tímar 15000 kr.
Gevið gætur! Prísinir omanfyri eru uttan limagjald.
Kostvegleiðing
Í Vælveru Fitness bjóða vit eisini kostvegleiðing frá útbúðnum
kostráðgevarum. Okkara kostráðgevarar hava eina bachelor útbúgving
frá Syddansk Universitet umframt at hava 8 ára royndir við
kostvegleiðingum.
Kostvegleiðing mæla vit til øll, sum ynskja at fáa stórri
tamarhald á matvanunum, ein sunnari kost ella um tú ert í iva, um
tað tú lesur á alnótini er rætt ella ei, so kanst tú fáa tey
"røttu" svarini her.
Prísur fyri kostvegleiðing er:
Kostvegleiðing einaferð: 449kr
Uppfylgjan av kostvegleiðing: 199kr
Coaching
Vælvera Fitness bjóðar eisini coaching. Coaching kann nýtast á
ymiskan hátt og okkara coach hevur royndir innan hesi økir:
Stuðlandi coach:Til tín sum hevur tørv á stuðli til at náa tínum
máli. Tað verið seg venjing, ein heilsugóðan lívstíl ella eitt
annað mál, tú vilt náa.
Leggja av at roykja:Hevur tu trupulleikar við at steðga at
roykja, so skuldi tú umhugsað okkara coachingarætlan fyri at steðga
at roykja
Lívstílscoach:Umhugsar tú eina nýggja yrkisleið, ella hevur tú
onnur ynskir viðvíkjandi tær sjálvum og tínum lívstíli, so er
lívstílscoaching heilt víst nakað fyri teg.
Sjálvvirði:Hevur tú avbjóðingar í tínum gerandisdegi við tínum
sjálvvirði og følur at tú ikki røkkur til? Fleiri fólk hava júst
hendan trupulleikan og ynskir tú at fáa størri sjálvvirði, so er
coaching innan sjálvvirði vert at umhugsa.
Skriva ein teldupost til rune@vaelvera.fo og hoyr
nærri.


text:
Kommandi Tiltøk
Nú ber til at síggja nøkur av teimum tiltøkum, sum felagið hevur almannakunngjørt í dag – trýst HER.
Á skránni sært tú eitt nýtt spennandi tiltak, ið er 03 feb. og 30 mars – Føroyskt Filmskvøld. Møguleiki er eisini at leita sær á ræstkjøtaveitlsu saman við mongum øðrum føroyingum her í Norður Jútlandið. Jólaveitlsan varð so mikið væl móttikið at atgongumerkini vóru útseld næstan beinanvegin. Tey afturvendandi ítróttartiltøkini halda áfram aftaná ársskiftið, og mannagongdin er sum áður. Mong onnur tiltøk eru eisini á skránni í 2018:
- Páskaguðstænasta
- Kom & Spæl
- ÁlaQuiz
- ÁlaBrunsj
og annað….
GG!
Tað kann koma fyri at ymiskt um tiltøkini kann verða broytt, og tilskil viðmæla vit at fylgja við hvørjum einstakum tiltakið á heimasíðu okkara ella Facebook.
Stutt lýsing um Føroyskt Filmskvøld
Sjálvasti Andrias Høgenni fer at sýna okkum føroyskar stuttfilmar, egið tilfar eisini, og tilskil vilja vit viðmæla øllum okkara limum at leita sær út í Álastovu til hetta tiltakið, sum verður skipað í tveimum umførum. Andrias Høgenni hevur áður fingið sera góð ummæli fyri sínar fyrilestrar isamband við sýning av stuttfilmum.
Nærri kunning kemur seinni!
Ræstkjøtaveitlsan 2018
Sum áður nevnt varð Jólaveitlsan so væl móttikin, og tískil væntað vit ikki at tað verur øðrvísi við Ræstkjøtaveitsluni! Atgongumerkini verða sett til sølu á heimasíðu okkara, tá ið vit nærkast veitsluni, og væntandi verða tað fleiri atgongumerkir enn á Jólaveitsluni 2017.
Tískil vilja vit viðmæli okkara limum um at ogna sær atgongumerkið sum skjótast, tá ið sølan er byrja á heimasíðu okkara.
So um hugurin er til eitt stak hugnaligt kvøld, við vinum og kenningum úr heimlandið okkara, so er at leita sær á ræstkjøtaveitsluna. Gott kjøt, undirhald og gott lag – ein væleydna veitlsa verður tað ivaleyst!
Meira, og betri, kunning um veitsluna kemur seinni!


text:
Ateistar vilja verða við, at ikkiverandi Gudurin onkursvegna kann samanberast við ikkiverandi gudlíka ódjórið av spagetti og kjøtbollum.
Populera samanberingin, umboðar tó ikki annað enn eyðkenda møsni sum ateistiska Bright rørðslan og Richard Dawkins fóðra teirra tilhengarir við.
Ein vildi trúð at hatta eina var rein ateistisk satira, men eg eri farin at ivast. Tað finnast veruliga ateistar sum skemtandi dýrka hetta tingi omanfyri. Tykist sum um hesir fylgja einari innvortis, kanska natúrligari tráðan at tilbiðja og dýrka eitthvørt metafysiskari enn tað køldu materiuna sum teir hálova allar lívsdagar sínar. Tildømis skal hetta roknast sum ein kirkja. Hesir hava enntá fingi til taks halgibøkur og bønarbøkur. Ein tilhengari hevur enntá eftir mikið stríð megna, at bera uppá ein 'spagetti ódjórs' høvuðbúna á passmyndini. Hesir sipa eisini til hetta rákið av einari satiru religión sum Pastafarianism.
http://en.wikipedia.org/wiki/Flying_Spaghetti_Monster
Hetta skal sjálvandi síggjast sum eitt parody mótvegis trúgv á Gud. Men heilt erligt, hetta eru vaksin fólk, sum eru greið yvir at lív teirra er ómetaliga stutt og at hetta lívið í einum eirindaleysa alheimi er alt teimum er bjóða; okkurt minni fjákut má tí finnast á dagsskránnið enn at oyðsla hesi fáu árini uppá eitt spagetti ódjór.
Men tað sum eg vil koma inn uppá í hesum innlegginum, er spurningurin um samanberingin, myndin av einum spagettu ódjórði yvirhøvur er berandi?
Eitt er at stuttleika sær, men við tí álvara sum hetta verður vundi inn í og haldandi at hesin satiriski boðskapurin skal teppa teistarnar, gera hesir gudloysingar ikki seg sjálvur til gjøldur?
Sjálvandi hvat er ein meiri sannlík forkláring uppá uppruna alheimsins og tilveruna um ein veruliga má verlja: 1) ein ævigur, almáttugur Gud, hevjaður yvir tíð og rúmd, óbundin av og skapari av tíð, rúmd, orku og evnið, 2) ella ein vera av spagetti og kjøttbollum?
Hvar í liggur í veruleikanum samanberingin, ella hvussu skilja hesir samanberingina?
Óansæð, um ábendingar fyri Guds eksistens innan søgu, vísind og uppliving vantaðu í, so vildi ein slíkur Gud óansæð, verið ein væl sannlíkari forkláring uppá sín eksistens, enn ein vera úr mjøl og hakkikjøtið!
Harí liggur jú fyrsti trupuleikin við samanberingin! Samanborna myndin er 'samansett', og Gud er ósamansettur. Her restar jú í logikkinum!
Tað er júst tí at spagetti ódjóri er so nátturligt, so tilgjørt, og sjálvt tilfarið so mikið vanligt í okkara gerandisdegið, í okkara handlum og skápum og á borðinum, at pastafarianism ikki egnar seg sum eitt haldgott dømið uppá religiøsa satiru. Hesir ateistar hava so at siga, drigi hesa satiru út frá skeiva útgangsstøðnum. Her uppstendur bara eingin royndar eldur.
Um ateistar ynskja at vit teistar skulu taka teirra argumentatión í álvara, vildi ivaleyst fyrst verið uppá sítt pláss, at hesir ikki drógu sínar samanberingar frá spagetti ódjórum, flúgvandi tekannum og øðrum lutum ella tingum úr okkara produserandi gerandislívið, men onkrum sum møguliga nærkaðist Guds ekistensi, tildømis einum persónliga cosmologiskum singularity, pre-existent lógir, kanska Gudin hjá Spinoza?
Men vælsignaðu ateistar--eitt spagetti ódjór???


text:
Sverri Egholm
18.06.2018 - 19:34
Ítróttur > Ítróttur > Fótbóltur
- Vertirnir á oddaliðnum høvdu eina greiða ætlan um at taka ferðina úr okkara spæli, og var ein møguleiki, so lógu teir eftirá, somikið ofta, at hjálparmenninir uttan fyri síðulinjuna vóru mest sum útlúgvaðir eftir dystin, skrivar redaktiónin á B36 heimasíðuni eftir 2-1 tapið móti HB í gjár.
Tað var annars B36, sum var væl betra liðið í fyrra hálvleiki, og legði seg eisini á odda eftir brotsspark tá 37 minuttir vóru leiktir. Men síðst í fyrra hálvleiki vendi HB dystinum og javnaði til 1-1. Tá ein tími var leiktur var Adrian Justinussen aftur upp á spæl, og við høvdinum stútaði hann HB framum, 2-1.
B36 legði stórt trýst á grannarnar seinastu løtuna, men bólturin vildi ikki inn.
- Úrslitið stóð ikki til at broyta, og so mugu vit nokk ásanna, at vit ikki eru í nær námind nøkrum FM-stríði. Kanska var dysturin bara ein staðfesting av muninum millum eitt lið, har lotið er undan, og eitt lið, har brekka hevur verið nakað tung seinastu tíðina, skrivar felagið.
- HB fáa vit so einki gjørt við, fyrr enn vit í august skulu takast við teir á Tórsvølli, skrivar B36 heimasíðan og sipar til finaluna um løgmanssteypið.
Støðan eftir 14 umfør
1. HB (37 stig)
2. KÍ (32 stig)
3. NSÍ (26 stig)
4. B36 (25 stig)
5. Víkingur (23 stig)
6. EB/Streymur (17 stig)
7. Skála (17 stig)
8. TB/FCS/Royn (11 stig)
9. AB (8 stig)
10. 07 Vestur (4 stig)
Teir hvítu fegnast um 1-0 málið (Mynd: Ólavur Frederiksen / Faroephoto)
HB-leikararnir fegnast um útjavnandi málið (Mynd: Ólavur Frederiksen / Faroephoto)
Adrian Justinussen stútar bóltin inn til 2-1 (Mynd: Ólavur Frederiksen / Faroephoto)


text:
Tíðindi
2. juli 2018
Í kjalarvørrinum á lesivikuni gjørdi Hanna Mikkelsen, skúlabókavørður, eina eftirmeting millum næmingarnar. Her spurdi hon teir millum annað, hvussu teimum dámdu at hava lesiviku, um tey lósu í frítíðini, og nær tey seinast høvdu lisið eina bók áðrenn lesivikuna.
Út av 100 næmingum í framhaldsdeildini vóru tað 25%, sum lósu, 32% lósu sjáldan, og heili 43% søgdu seg ikki lesa í frítíðini yvirhøvur.
Til spurningin um, hvussu nógvar tímar um vikuna tey lósu eftir skúlatíð, svaraði onkur, at tey lósu 2-3 tímar um vikuna. Nøkur fá lósu upp til 15 tímar um vikuna, meðan fleiri skrivaðu, at tey plagdu at lesa í frítíðum og vikuskiftum. Onkur næmingur í 9. flokki svaraði, at hann ikki hevði lisið nakra heila bók síðani 7. flokk.
Lesivikan var tó sambært eftirmetingini væl umtókt millum næmingarnar. Heili 80% av næmingunum í framhaldsdeildini vóru glaðir fyri at hava lesiviku.
Hanna Mikkelsen sigur, at hon sær eitt týðiligt fall í bókasavnsvitjanum og lesingini yvirhøvur, tá næmingar byrja í framhaldsdeild. Spurd um, hví tað man vera so, sigur hon, at tá eru tey komin í tann aldurin, har tey veruliga byrja at reika á sosialu miðlunum, so møguliga er tað tøknin, sum vinnur á lesingini. Eisini heldur hon, at eitt boð kundi verið, at tey í skúlanum fáa fleiri tíðarkrevjandi uppgávur, tað veri seg verkætlanir, stílar og annað, og at tey vegna økta arbeiðsbyrðu velja bøkurnar frá.
Hanna Mikkelsen heldur, at lærarar og avvarðandi eiga at gera meira burturúr at eggja næmingunum at lesa í frítíðini. Ofta verður nógv gjørt við hetta tey fyrstu árini, men innsatsurin dalar, sum næmingarnir gerast eldri. Næmingarnir mugu verða ‘hildnir í oyruni’, sum Hanna málber seg, tí teir lesa sum oftast ikki av sær sjálvum.
- At næmingunum dámdu so væl at hava lesiviku kann geva eina ábending um, at teimum í veruleikanum dámar at lesa, men sum eftirmetingin vísir, so lesa tey kortini ikki. Vónandi kunnu áhaldandi og fleiri lesivikur vera við til at spríkja lesihugin hjá eldru børnunum.
Les alla samrøðuna í Skúlablað nr 3.
Skúlablaðið
Pedda við Stein gøtu 9
100 Tórshavn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.


text:
Testamenti broytir arvabrøkarnar
– tú hevur ávirkan á, hvussu ogn tín, verður býtt, tá tú doyr.
– tú kann gera testamenti um helvtina av ogn tíni.
– er testamenti ikki gjørt, verður arvurin lutaður út eftir reglum í arvalógini.
Tvangsarvur
Er tann arvur sum tú ikki kann taka frá tvangsarvinum (børnum og hjúnafelaga) við at gera testamenti.
Hvussu nógv kann gevast burtur við testamenti?Helvtin (1/2) kann testamenterast burtur.
- Um børn ella hjúnafelagi eru eftir teg, kanst tú bert við testamenti geva helvtina av ognum tínum burtur. Hetta tí at børn og hjúnafelagi eru tvangsarvingar tínir og hava krav uppá í minsta lagi helvtina eftir teg.
- Sama er galdandi um bara børn eru ella bara hjúnafelagi.
Alt (1/1) kann testamenterast burtur:
Um ongi børn ella hjúnafelagi eru – also ongir tvangsarvingar eru.
Hvørjum roknast brøkarnir av – hvat er ogn mín?
Giftur persónur eigur helvtina av felagsbúnum hjá hjúnunum, og kann við testamenti ráða á 1/2 av hesi ogn síni – altso 1/4 av felagsbúnum.
- Semjast hjúnafelagaðar um at gera eitt felags testamenti, so kunnu hesi ráða yvir helvtini av samlaða felagsbúnum – altso 1/2 av felagsbúnum.
- Ein hjúnafelagi sum situr við óskiftum búgvi, eigur helvtina av felagsbúnum, og kann við testamenti ráða yvir helvtini av hesari, nevniliga 1/4 av felagsbúnum. Roknað verður ikki við arvinum eftir hjúnafelagan fyrr enn óskifta búgvið verður skift.
- Ógiftur persónur skal ikki býta við nakran, og ræður sjálvandi á øllum ognum sínum.


text:
Ársaðalfundur og 3. uppstillingarfundur í Norðoya Tjóðveldisfelag.
Norðoya Tjóðveldisfelag, March 18, 2011
Jógvan Ravnsfjall
Nikolina Olsen
Jógvan varð afturvaldur og Nikolina er nývald. Hon sat sum eykalimur í fyrru nevndini.
Sum eykalimir várðu valdir:
Kristian Bjarnaskor
Jóan Magnus Magnusson
Kristian sat sum nevndarlimur í fyrru nevndini meðan Jóan Magnus er nývaldur.
Nevndin er sostatt mannað við hesi manning:
Guðrið Krúnufjall
Jóan Pauli Jacobsen
Jógvan Ravnsfjall
Nikolina Olsen
Ninni Olsen
Eykalimir eru Kristian Bjarnaskor og Jóan Magnus Magnusson
Nevndin skipar seg ein av fyrstu døgunum.
Aftaná aðalfundin var eisini 3. uppstillingarfundur hjá Norðoya Tjóðveldisfelag til komandi løgtingsval.
Her vóru tað sjey limir í felagnum, sum vildu verða valevnisumboð. Við tað, at í skipan floksins er felagnum bert tillutað fimm umboð, varð neyðugt við atkvøðugreiðslu millum limirnar, um hvørji fimm av hesum okkara felag skuldi stilla upp.
Úrslitið varð, at hesi vórðu vald inn á listan:
- Fríðrik Sivertsen
- Jóhann Lützen
- Maiken Steinberg
- Óluva Klettskarð
- Steinbjørn O. Jacobsen


text:
09.11.2017 - Av: fp
Jana úr Kvívík vann telefonina og urið
Seinnapartin í dag varð drigið um flottu Iphone8 fartelefonina og Apple3 urið frá Elding millum tey, ið hava selt Javnakalendarar í ár. Hilda Poulsen var so beinasom at hjálpa okkum at draga. Hepni vinnarin gjørdist 14-ára gamla Jana Jacobsen úr Kvívík. Jana hevur selt kalendarar í Kvívík, Leynum, og á Stykkinum.
Vit ynskja Janu hjartaliga tillukku við vinninginum, og takka henni og øllum tykkum, sum hava hjálpt okkum at selja kalendarar.


text:
Sambandskumpasin snarar í allar ættir
Sambandspolitikkur á pappírunum, og sum hann var í gomlum døgum, er meiri verdur enn ekkóið hjá Fólkaflokkinum.
Tú veitst, hvar tú hevur Sambandsflokkin, sigur Sambandsflokkurin. Ja alt hetta valskeiðið havi eg
vitað, hvar eg havi havt Sambandsflokkin – beint í hølunum á Fólkaflokkinum. Men tað tykist sum
um, at flokkurin hevur funnið útav, at tað ikki er nokk bara at vera ekkóið hjá Jørgen. Tí síðan
valárið fór at nærkast hava vit sæð, at sambandskumpasin er farin at snara í allar ættir. Nú veit eg so
slættis ikki, hvar eg havi Sambandsflokkin.
Eingin samanhangur millum orð og gerð
Kaj Leo Holm Johannesen tosar um at yvirtaka málsøki stig fyri stig. Men Sambandsflokkurin vil
ikki taka undir við amboðinum, stýrisskipanini, ið ger hetta møguligt. Hóast boðini av danatingi
eru, at stjórnarskipanin er innan fyri ríkisfelagsskapin.
Formaður Sambandsfloksins heldur menningarkvotur vera skilagóðar. Men menningarkvotur eru
ikki partur av fiskivinnupolitikki Sambandsfloksins, og tær høvdu aldrin sæð dagsins ljós, um
Sambandsflokkurin sat við valdi.
Formaður Sambandsfloksins segði í Degi og Viku týskvøldið, at bert nýggir aktørar skulu sleppa at
bjóða á uppboðssølu. Hetta undrar meg, tí vit minnast jú, hvussu Sambandsflokkurin upp í saman
hevur tosað um, at tað ikki er skilagott at økja um stálið í fiskivinnuni.
Edmund Joensen kallar Fólkaflokkin fyri sosialistar. Í orðaskifti um kapping á flogleiðini til Føroya
vóru skeptisar røddir í Tjóðveldi og Fólkaflokkinum hesum viðvíkjandi. At Edmund kallar
Fólkaflokkin fyri sosialistar sigur ikki so lítið um, hvussu sambandskumpasin melur trillrunt.
Sambandsflokkurin vil ikki økja um raksturin, men tosar um eina viðgerðartrygd, sum kostar
tíggjutals milliónir, um hon skal vera haldgóð.
Sambandsflokkurin mælir til, at bústaðir skulu gerast í hópatali, hóast flokkurin upp í saman vísir á,
at ov nógv ferð er á búskapinum.
Samanhangandi skilagóðar loysnir fáast ikki eyga á.
Nei nei nei
Slagorðið hjá Sambandsflokkinum hevur seinastu trý árini verið nei. Hvørja ferð samgongan hevur
roynt at fingið eina breiða semju, er Sambandsflokkurin bakkaður undan. Nei til
fiskivinnunýskipan, nei til stjórnarskipan og nei til pensjónsnýskipan. Nú valárið er byrjað, roynir
Sambandsflokkurin at sminka manglandi samstarvsviljan við einum risastórum JA á Facebook-
síðuni. Og nú Kringvarpið varpar ljós á bústaðartrupulleikarnar í landinum, so fer Sambandið beint
í hjørtuni á veljarunum við orðunum“JA Sambandsflokkurin vil lata familjum hægri barnafrádrátt
og skunda undir at íbúðir og hús verða bygd.” Var tað ikki ov nógv ferð á búskapinum kortini?
Veitst tú, hvar tú hevur Sambandsflokkin?
Undir vanligum umstøðum kundi tað gjørt mær tað sama, at Sambandsflokkurin er uttan kós. Men
tað syrgiliga er, at tá støðuleysi Sambandsflokkurin tekur orðið á tingi, og tá atkvøðast skal, heingja
teir seg aftur í velið á Fólkaflokkinum. Tað tykist at vera teirra einasta stavnhald. Og hetta er spell,
tí sambandspolitikkur á pappírunum, og sum hann var í gomlum døgum, er meiri verdur enn ekkóið
hjá Fólkaflokkinum.
Jónleif Johannesen, tingmaður fyri Javnaðarflokkin
Meiningar og hugleiðingar ið verða bornar fram í hesum lesarabrævið, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Á hummaraveiðu við Jón Andersen
Menningarkvota verður væntandi tikin aftur
Sagt verður at maðurin hevur onki stað longur
Heilsuskúlin skal ikki flytast úr Suðuroynni
Mest seldi bilur broytir úrsjónd -og kemur aftur á marknaðin
Hví skal Gud signa Føroyar?
Fiskifrøði og gransking
Forsølan til Country & Blues festivalin 2019 er longu byrjað
Frekvensbroytingar hjá Lindini og R7
FERÐALAG Í RUMENIA - 22 til 28. oktober
Aftursvar til Elsebeth Mercedis Gunnleygsdóttur
Føroyar tola ikki at Fólkaflokkurin situr í andstøðu
Metis - Øll sendingin - 13. november 2018
Fiskimálaráðið ætlar at taka aftur loyvi til Menningarkvotur
Myndir: Landsfundur Fólkafloksins 2018
Niels Uni Dam um bókini hjá Høgna Rasmussen
"Kom á 2069!" (39) - 16. nov 2018
Magni og Mest gjørt avtalu
TJÓÐBANKIN MISTEKUR SEG, TÍ HAGSTOVAN MISTEKUR SEG
Fuglafjarðarsendingin (11) - 15. nov. 2018
Tað er ikki rætt, at hann ikki sleppur uppí
Tvístøða endursending í dag 16. nov. 2018
Tíðindi klokkan 12
Fólkaflokkurin landsfund 17. november
Samband
Postboks 226
FO-600 Saltangará


text:
Vit hava fingið eina skaldsøgu at lesa, hon eitur Gandakeppurin. Vit lesa bæði í skúlanum og fáa fyri heima. Fyri at skilja innihaldið og læra okkum at 'lesa ímillum reglurnar' - svara vit nøkrum fáum spurningum til hvønn part. Vit svara spurningunum í skúlanum.
Soleiðis gert tú, tá ið tú skalt lurta á netinum:
Far inn á kvf.fo - vel VIT - vel útvarp - vel framhaldssøgur - vel Gandakeppurin. Fyri at hoyra kap 14 og 15 velja til 3. partin og spola fram til 13 min. Fyri at hoyra kapitul 16 og 17, velja tit 4. part og lurta fyrstu 7 minuttirnar.
Soleiðis gert tú, tá ið tú skalt inn á Office365:
Far inn á rks.fo - vel Office365 í bjálkanum ovast - vel One Drive - vel Føroyskt - vel Matliga Mia og skriva síðani.
Tit, sum ikki vóru í skúla, skulu eisini velja One Drive og stovna eina nýggja mappu, sum skal eita: Føroyskt, í mappuni skulu tit stovna eitt word-ark, sum skal eita Matliga Mia, og har skriva tit søguna.


text:
Konni Kass, tónleikakvinna, fær í ár virðislønina til Ungt listafólk og tær 50.000 krónurnar, sum fylgja við.
Tað gjørdist greitt í kvøld, tá Rigmor Dam, landsstýriskvinna í mentamálum, handaði fyrstu av trimum Mentanarvirðislønum í Bygdarhúsinum í Miðvági. Tær tríggjar virðislønirnar eru Virðisløn til Ungt listafólk, Heiðursgáva Landsins og Mentanarvirðisløn Landsins.
Henda virðislønin verður latin ungum listafólki, ið hevur víst serliga góð evni, og sum hevur gjørt vart við seg á síni listabreyt. Virðislønin verður latin fyri at eggja til framhaldandi virksemi og menning, sigur landstýriskvinnan.
Dómsnevndin grundgevur soleiðis fyri at geva Konni Kass, tónleikakvinnu, virðisløn til Ungt listafólk í 2017:
Síðan hon trein inn á føroyska tónleikapallin, hevur Konni Kass longu eyðmerkt seg sum eitt evnaríkt, tilvitað og roynt listafólk í mun til sín unga aldur. Konni hevur fingið tónleikin í vøggugávu, og hennara evni eru eyðsýnd. Tó røkkur hetta bert til eitt vist, tí miðvíst arbeiði skal eisini til, um røkkast skal á mál. Listaliga virkið hjá Konni prógvar júst, hvussu týðandi tað er at menna tær gávur, ið eru falnar einum í lut, og hvussu tað loysir seg at gera sær ómak í yrkisligu tilgongdini. Fyrst fór hon á tónlistaskúla í Svøríki, síðan setti hon sjøtul á yrkisleiðina sum oddakvinna í egnum bólki. Saman við bólkinum hevur Konni ment sín egna stíl, har allir tættir hanga saman: rødd, lagsmíð, tekstir, ljóðmynd, framførsla, myndir, grafikkur, klæði og rørslur. Miðvísa arbeiðið hevur vunnið Konni og bólkinum viðurkenning bæði í Føroyum og uttanlands. Í 2017 var hon tríggjar konsertferðir í Evropa. Harumframt hevur bólkurin spælt á fleiri festivalum í Norðurlondum og Evropa, og fyri framman standa uppaftur fleiri framførslur. Konni Kass var kosin ársins nýggja navn á “FMA - Føroysku Tónlistavirðislønunum” í fjør. Rósta debutútgávan Haphe kom út á plátufelagnum Tutl í 2016, og Konni og bólkurin eru longu farin í gongd við næstu útgávuna. Fyri miðvísa, listaliga og evnaríka arbeiðið fær Konni Kass heiðurin Ungt listafólk 2017.Kristian Blak bar fram heiðursrøðu fyri Konni Kass.
Til lukku, Konni - og takk fyri tónleikin!


text:
Heimsins fríasti ungdómur
17. juni 2015 I Skrivað hevur: Henrik Old
Tað, at hava fríheitina til sjálvi at taka avgerð um, hvar man vil fáa sær útbúgving ella arbeiði uttan nakað hóvasták, er ein fyrimunur, sum neyvan
Les meira
Henrik spyr um fíggingarmøguleikar til sethús
20. januar 2015 I Skrivað hevur: Henrik Old
Hevur landstýrismaðurin nakrar ætlanir, ella nakrar tankar um, hvussu betrast kann um fíggingarmøguleikarnar til sethhúsabygging hjá teimum, sum ætla
Les meira
Henrik Old spyr Jacob Vestergaard, landsstýrismann um botnfiskaflotan
20. januar 2015 I Skrivað hevur: Henrik Old
Hevur landstýrismaðurin nakrar ætlanir um at gera eina roynd at fáa botnfiskiflotan at taka til lands so nógv, sum møguligt, av tí, sum nú fer f
Les meira
Latið neyðhjálp til flóttafólk úr Sýria.
10. desember 2014 I Skrivað hevur: Henrik Old
Neyðhjálp til flóttafólk
Seinastu dagarnir hevur felagsskapurin Dansk Flygtningehjælp boðað frá, at støðan í flóttafólkalegunum í Libanon er merkt av
Les meira


text:
Søkt verður eftir einum starvsfólki til Hotel Havn. Talan er um eitt farloyvisstarv frá umleið 6.august 2018 til 6. august 2019. Ella eftir avtalu.
Starvið er fjølbroytt, og fevnir millum annað um móttøku av gestum, skrivstovuarbeiði, vaktarskema til starvsfólk og aðrar fyrifallandi uppgávur.
Vit leggja dent á, at tú ert:
- Ein álítandi, fleksibul og ábyrgdarfullur persónur.
- Ert jaligur, fyrikomandi, væl skipaður í tínum arbeiði og ert arbeiðssamur
- Hevur góð evni at samskifta og samstarva
- Kann arbeiða sjálvstøðugt og hava nógvar bóltar í luftini í senn.
Førleikakrøv:
- Skrivstovuútbúgving, onnur viðkomandi útbúgving ella royndir, er ein fyrimunur.
- Telduførleika og kunnleika til enskt á brúkarastøði
Arbeiðstíð er uml. 35 tímar um vikuna. Løn eftir avtalu.
Umsókn saman við viðkomandi skjølum kann sendast til Hotel Havn, Dr. Jakobsens gøta 14-16, Tórshavn. Ella til arrow@olivant.fo í seinasta lagi mánadagin 23. juli 2018.
Um spurningar eru til starvið, ert tú vælkomin at ringja til Elsu á tlf. 514092


text:
-
Vit vilja vita
Menna førleikan, forvitin at læra, søkja vitan í altjóða høpi, vilja læra alt lívið.
-
Vit seta skynsemi í hásæti
Raðfesta rætt, arbeiða dygdargott, arbeiða uttan drál, skapa virðir.
-
Vit bróta slóð
Nýskapandi, menna nýggjar arbeiðshættir, fremja betri loysnir, ganga á odda.
Úr Blogginum
Etikkur í innovatión
Tá tosað verður um innovatión, verður mangan sipað til ymisk amboð – ítøkiliga og sum tilvísing til íblástur. Vit skulu nýta amboð, nýggjar tilgongdir, design-hugsan og so framvegis. Nøkur tykkara suffa ella yppa øksl, tá tit lesa hetta. Tó so hava hesi amboð ivaleyst ein vælmeinandi uppruna og spretta úr einum ynski um at gera nakað, ið munar og er til gagn fyri okkum, ið hava hug og dirvi at arbeiða øðrvísi og við nýggjum arbeiðshættum innan...
Íblástur at skapa nýtt
Innovatión er at skapa nakað nýtt, sum ger mun. Eg eri...
Almenn innovatión í Føroyum er tilvildarlig!
Úr blogginum: Skrivað av Jónu Ólavsdóttir Dalsgarð...
Innovatión í sølukanalini
Tá vit hugsa innovatión, er tað okkurt sum sigur, at hetta...
Innovatiónsspurningurin – ein ítøkiligur arbeiðsháttur
Tað finst ein ørgrynna av arbeiðshættum, ið stuðla undir...
Soleiðis mennir leiðslan eina innovativa organisatión
Innovatión kemur ikki burturúr ongum, men krevur, at vit...
Innovatión ‘at skapa nakað nýtt, sum ger mun’
Innovatiónsseminarið í Listaskálanum 13. September 2013
Umleið 100 fólk luttóku á seminarinum, sum er liður í arbeiðnum at seta týdningin á innovation á dagsskrá.


text:
Jógvan Hugo Gardar
14.07.2015 - 06:17
Næstan 1,5 milliónir tons av aldum fiski framleiða tær 20 størstu alifyritøkurnar í heiminum. Talan er um framleiðslu av laksi, sílum og coho í 2014.
Tað er Kontali Analyse og iLaks sum hava gjørt listan, ið serliga telur norskar og kilenskar alifyritøkur, men har eru eisini nøkur onnur lond umboðað. Kanadiska Cooke Aquaculture, ið júst hevur keyp tvíkiljur frá KJ, er við, japanska Cermaq er við, skotska The Scottish Salmon Company er við.
Á áttinda plássi kemur føroyska Bakkafrost.
Hvørjir risarnir eru, er eingin ivi um. Marine Harvest, ið hevur aling í Noregi, Skottlandi, Kili, Kanada og Føroyum, er næstan líka stórt sum tey trý næstu feløgini á listanum: Lerøy Seafood Group, Cermaq og SalMar.
Norskar fyritøkur hava verið næstan einsamallar á hesum listanum farnu árini, men nú er Cermaq selt til japanska Mitsubishi, hóast leiðslan framvegis er norsk og heldur til í Noregi. Samstundis eru fleiri kilenskar fyritøkur við at koma fyri seg aftur, og framleiða nú aftur meir laks og coho.
Tær 20 størstu alifyritøkurnar í heiminum eru hesar eftir framleiðslumongd í 2014.
1. Marine Harvest Group, Noreg
2. Lerøys Seafood Group, Noreg
3. Cermaq, Japan
4. SalMar, Noreg
5. Cooke Aquaculture, Kanada
6. Grieg Seafood, Noreg
7. AquaChile, Kili
8. Bakkafrost, Føroyar
9. Multiexport, Kili
10. Nordlaks, Noreg
11. Nova Sea. Noreg
12. Alsaker Fjordbruk, Noreg
13. Norway Royal Salmon, Noreg
14. Bremnes Seashore, Noreg
15. The Scottish Salmon Company
16. Invermar, Kili
17. Camanchaca, Kili
18. Ventisqueros, Kili
19. Blumar, Kili
20. Firda Management, Kili
Meðan Bakkafrost er inni á listanum sum nummar átta, so telur Marine Harvest Faroes við í yvirlitinum sum partur av nummar eitt, Marine Harvest Group. Luna, við sínum umleið 10.000 tonsum, er eitt vet ov lítil til at sleppa inn á listan. Um stutta tíð kemur Intrafish við síni árligu frágreiðing um tær 25 størstu alifyritøkurnar í heiminum, og har kemur Luna akkurat ikki við á listan. Faroe Farming liggur væl longur niðri á listanum.
Her sæst munurin millum heimsins 20 størstu alifyritøkur. Mynd: Kontali Analyse og iLaks


text:
Persónligt frælsi
Vit vilja, at øll menniskju, uttan mun til aldur, kyn, uppruna, trúgv, sosiala støðu og kynsligan samleika, skulu hava somu rættindi at liva og virka í Føroyum.
Vinnuligt frælsi
Vínnulívið skapar búskaparliga grundarlagið undir samfelagnum og skal sum høvuðsregla rekast í privatum høpi. Tað almenna skal avmarka sín leiklut mest møguligt, og høvuðsuppgávan er at
tryggja, at vinnan er burðardygg.
Tjóðskaparligt frælsi
Framsókn vil, at Føroyar gerast fullveldi. Bert ein fræls tjóð kann gerast fullgildugur limur í altjóða samfelagnum, við øllum teimum fyrimunum og skyldum hetta inniber.
13. Sep 2011
”Ósemjan um makrel má loysast, áðrenn Føroyar kunnu vænta sær eina betri handilsavtalu við ES” segði Lene Espersen, danskur uttanríkisráðharri, sum herfyri steðgaði nakrar fáar tímar í Føroyum. Hon hevði – orsaka av at val bleiv útskrivað í Danmark -ikki stundir at siga og...
09. Sep 2011
Sambært nýggjastu tølinum frá ALS eru tað í dag 1454 fólk í Føroyum, ið ganga arbeiðsleys og av hesum eru 667 undir 34 ár.
Størsti parturin av teimum arbeiðsleysu hava ikki nakra formliga útbúgving ella yrkislæru, tískil eru at kalla ongi størv leys til flest teirra....
02. Sep 2011
Tíðliga seinnapartin vóru 200 undirskriftir latnar inn til valstýrið til góðkenningar. Treytirnar fyri at stilla upp til fólkatingsval, eru í minsta lagi 150 og í mesta lagi 200 undirskriftir frá stillarum.
Í gjár heittu vit á fólk um at taka lut í uppstillingini, og á miðdegi...
31. Aug 2011
Framsókn er politiskur felagsskapur stovnaður við tí endamáli, at luttaka og ávirka gongdina í Føroyska samfelagnum. Framsókn vil vísa á skeivleikar, sum í dag hótta vælferðina og á tær grundleggjandi broytingar, sum er neyðugar at fremja um vinnast skulu á teimum avbjóðingum sum standa fyri...
24. Aug 2011
Sosialurin viðgerð samrøðuna, har Poul Michelsen luttók í Rás2 týsdagin og undrast um mannagongdina hjá Framsókn. Eingi armasveiggj og eingi valevni eru kunngjørd. Øll spyrja nær og hvør, skrivar tíðindamaðurin.Men eingin miðil ella tíðindafólk spyr “hvat?”, sum eyðsæð er tann mest áhugaverdi spurningurin. Hvat skal...
16. Aug 2011
Framsøkin Ungdómur, sum ungmannafelagið kallast, hevði stovnandi aðalfund fríggjadagin á Gamla Apoteki.Harriet Olafsdóttir Davidsen er forkvinna, Jógvan Elias O. Davidsen er kassameistari og Hans A. Norðfoss er skrivari.Nevndin er mannað við forkvinnu, kassameistara og skrivara.- Á fundinum kom nýstovnaða nevndin ásamt um, at limagjaldið fyri...
16. Aug 2011
Løgtingsformaðurin hevur í dag boðað frá, at formanskapurin hevur samtykt, at Framsókn er góðkendur sum flokkur á tingið og at flokkurin fær rættindi og skyldur í løgtingsarbeiðinum, javnbjóðis hinar politisku flokkarnar á tingi.
Eitt er, at Framsókn fyrr í ár, varð góðkendur at stilla upp til...
06. Aug 2011
Hósdagin valdi Løgtingið ein serliga § 25 nevnd at viðgera og áseta fiskidagarnar fyri komandi fiskiár. Í nevndini sita allir floksformennirnir.Fríggjadagin kom nevndin saman fyri at leggja arbeiðið til rættis og fyri at velja formann.Nevndi valdi Poul Michelsen úr Framsókn til formann, og hevur hann...


text:
- Tíðindi, mentan og ítróttur
Manningarfeløgini í Gerðarrættin
Tak niður
Feløgini kunnu vísa á dømir, har manningin hevur fingið 27 % minni í hýru, tí manningin skal rinda sín part av tí, sum verður keypt á uppboðssølu.
Tí hava feløgini umrøtt málið seinastu tíðina, og nú metir formaðurin í Føroya Skipara- og Navigatørfelag, Annfinnur Garðalíð, at málið er búgvið at leggja fyri Gerðarættin.
- Tað er komið har til, at vit hava fyrireikað, kannað væl og virðiliga, og vit eru til reiðar. Kæruritið verður sent inn fyrsta dagin, sigur hann.
Sambært formanninum vilja feløgini hava Gerðarrættin at taka støðu til, at tey ikki eiga part í at gjalda fyri kvotakeyp, tí manningarfeløgini hava onga ávirkan á, hvussu dýr kvotan er, ella hvar hon verður landað.
- Manningin skal bara vera við til at gjalda, men vit hava absolutt onga ávirkan á nakað sum helst, og hetta peikar so dundrandi skeivt, sigur Annfinnur í Garðalíð og leggur afturat, at tað kann ikki góðtakast, at manningar á summum túrum hava mist gott 27 % í løn, tí kvota er keypt á uppboðssølu.
Hoyr samrøðuna við formannin í Føroya Skipara- og Navigatørfelag, Annfinnur Garðalíð, omanfyri.
Sí eisini


text:
Umsókn um stuðul til gransking
Umsókn um stuðul skal skrivast á serligt oyðublað, sí niðanfyri. Nøkur formlig krøv skulu uppfyllast, les tey her
Umsóknarblaðið við kravdum fylgiskjølum skal sendast í telduposti til gransking@gransking.fo í eini (1) samlaðari PDF-fílu. Til ber at brúka ókeypis forrit á internetinum til at savna fleri pdf skjøl í eitt.
Umsóknarblaðið skal undirskrivast av ábyrgdarhava (stovnsleiðara/stjóra) og verkætlanarleiðara (ph.d.studenti, granskara, vegleiðara).
Umsóknin skal latast inn rættstundis, annars verður hon ikki viðgjørd. Ófullfíggjaðar umsóknir kunnu verða avvístar.
Viðgerðartíðin er umleið 3 mánaðir.Umsóknin skal skrivast á enskum. Les meira um mál og um metingarmannagongdina her.
Les vegleiðingarnar gjølla, tá ið umsóknarblaðið skal fyllast út.
Dømi fíggjarætlan fyri ph.d. verkætlan 2018 (Lønartalva 1.10.2018)
Hetta er dømi fyri fólk, sum ætla at verða innskrivað til ph.d.lestur í Føroyum, Danmark og aðrastaðni, har løn verður útgoldin um skattaskipanina. Fyri tey, sum umhugsa at verða innskrivað við universitet í Bretlandi, USA og aðrastaðni, har løn verður útgoldin sum stuðul, eru aðrar reglur galdandi. Set teg í samband við Granskingarráðið fyri at fáa nærri upplýsingar um hetta: gransking@gransking.fo


text:
- Tíðindi, mentan og ítróttur
Kanna sjósíl
Fyri at fáa meira at vita um sjósíl í føroyskum vøtnum og føroyskum sjógvi, er Fiskaaling farin undir at kanna sjósílini, so grundleggjandi vitan fæst um tey.
Havbúnaðarfelagið fíggjar verkætlanina.
Ætlanin er at áseta tíðarskeiðið, tá smoltið fer á sjógv, og at lýsa støðuna hjá smoltinum viðvíkjandi longd, vekt, konditión og aldri, tá tað fer á sjógv.
Ætlanin er eisini at samanbera ferðingarmynstrið á veg á sjógv við kringumstøðurnar, so sum hita og rák.
Eisini skulu gerast nøktandi mannagongdir til at savna vaksin sjósíl, og síðani lýsa møguligar munir í trivnaði og stovnssamanseting millum ymisk ár.
Kanningin er skipað í tveimum.
Onnur verkætlanin byrjar næsta vár, og kanningarnar verða gjørdar í Sandá í Havn.
Hin verkætlanin byrjar í heyst. Í henni verður í fyrstu syftu ment ein mannagongd, sum savnar vaksin sjósíl í nøktandi nøgdum og støddum.
Hesin parturin er tann mest avbjóðandi, sigur Fiskaaling, tí ongar royndir eru higartil gjørdar at fanga vaksin sjósíl á sjónum við Føroyar.
Eisini verða sílini kannað fyri sjúkur og lús.
Sí eisini


text:
Meðan búskaparfrøðiligir ideologar servera útvatnaða súpan í Dimmu uttan stórvegis av ítøkiligum at bíta í, kemur blaðið Sjógvur & Fólk út á triðja sinni, pakkað við innlitum av áhuga fyri samfelagið og fiskivinnuna — munur er á.
Tað var ein undarliga tóm kensla sum sat eftir aftan á skjótan gjøgnumlestur av greinini “Alternativt uppskot um fiskirættindamarknað fyri Føroyar” (Dimma.fo 23/10-2016) eftir Hermann Oskarsson og Jóannes Jacobsen, sum báðir eru búskaparfrøðingar. Greinin er sum so ikki illa skrivað men inniheldur millum lítið og einki, annað enn ideologiska talu um “rættvísi” og “frælsi” við luftigum sukri á. Ein trupulleiki er at búskaparfrøðingarnir halda seg ikki innan fyri fakligt mark men vandra og vassa út har teir ikki grynna. Úrslitið sæst aftur í mangli upp á substans og innlit í tey veruligu viðurskiftini sum gera seg galdandi fyri fiskivinnuna.
At talan er um naknan retorikk og lítið annað kemur eisini til sjóndar í melodramatiskum ella propagandistiskum orðingum sum “framíhjárættur fram um øll onnur,” “úrvalt lið av einstaklingum” og hvørt av sínum, við “rættvísi” tveittum inn aftur og aftur, uttan at hugtakið verður greinað.
At rættvísi er eitt sera stórt og klassiskt hugtak sum umfatar so mangt í tilveruni, er ein heilt onnur søga. Sambandið millum rættvísi og tørv varierar jú stórliga í mun til hvørja einstaka situatión sum talan kann vera um í ymiskum samanhangi og tey viðurskifti og tær umstøður sum til eina og hvørja tíð gera seg galdandi har. Summi hava jú størri tørv enn onnur á onkrum øki — og øvugt á onkrum øðrum øki. Eitt sterilt postulat um at øll skulu bókstaviliga hava tað sama hevur einki við rættvísi at gera; tí atlit má jú takast til tíðarlinju og allar aðrar væl etableraðar meginreglur. Hvat ið er etiskt ídag kann vera óetiskt ímorgin av tí at umstøður broytast, og filosofar sum Aristotiles og onnur hava jú skrivað hópin um evnið. Retoriskt kann man spyrja her, nær eru Oskarsson og Jacobsen blivnir serfrøðingar í spurningum um rættvísi?
Seiðaberg og smábátar
Fyri uttan at hava búskaparfrøðinga heiti sum felags hava teir báðir strongt á leingi fyri at innføra tað teir kalla “marknaðargrundaða” nýskipan av einari fiskivinnu sum hvørgin teirra kortini tykist hava stórvegis yrkisligan, virkisbúskaparligan ella samfelagsligan áhuga í.
“Varandi undirtøka fyri eini fiskivinnuskipan í Føroyum fæst bert, um tann breiði meirilutin av fólkinum heldur hana vera rættvísa,” innleiða teir sína talu. Ein slík sjálvfylgja skal seta tónan við “rættvísi” sum lyklaorði, í einum ella øðrum týdningi, sum vit tó einki fáa at vita um. Tað skal vera innforstaðið, innbygt uttan spurningar, skilst.


text:
Eg og Ólavur høvdu 12 ára brúdleypsdag tann 20 mei, og vit avgjørdu at fara út at eta. Tað gera vit ikki ofta.
Lívið er í sesongum. Eisini ektaskapið. Og hendan sesongin er fylt við blæðuskifting, matpakkasmyrjing, og sum heild alt tað húsliga rokið, sum kemur við at man blívur fleiri í húsi.
Tá ið bæði eg og Ólavur hava nógv at gera, kunnu vit til tíðir føla okkum langt burtur frá hvørjum øðrum. Tá plagar ein av okkum at gera vart við tað, við einum lítlum ”eg sakni teg” suffi. Tí sjálvt um vit síggjast hvønn dag, er tað ógvuliga lætt at gloyma okkara forhold í øllum dagligdagsresinum. Dagarnir ganga skjótt, og vikuskiftini enn skjótari. Virkar tað sum. Ella eru vit bara for lítið til staðar. Vit elska at hyggja eftir filmum. So tað fer tíðin ofta við, tá ið børnini eru farin í song, og vit bæði vilja hugna okkum.
Eg minnist, at eg hevði eina samrøðu við onkran um børnini og lívið sum heild, og eg segði okkurt um, at bara børnini eru glað, so eri eg glað. Tað er sjálvandi rætt, men viðkomandi vísti eisini á, at tað er týdningarmikið at mamma og babba eisini eru glað. Á ja, tað hugsaði eg faktiskt slett ikki um. Ikki tá í hvørt fall. Eg plagi annars at vera nokk so góð til at fornemma, tá ið eg og Ólavur hava brúk fyri eitt sindur av quality time. Men tað er ótrúliga lætt, at einans brúka alla orkuna uppá børnini.
Mangan eru vit móð, og hava ikki orku til at minnast hvønn annan. Men veruleikin er, at okkara ektaskap hevur tørv á viðlíkahaldi og investering. Og oftast er hetta eitt bevíst val, vit mugu taka- at røkta okkara ektaskap. At ansa eftir, at ikki ov nógv ókrút kemur í havan, sum vit byggja. Løturnar saman geva okkum møguleika at taka ókrútið upp, at koyra nýggj fræ í moldina, og væta tað sum longu veksur.
Man nýtist ikki at gera so nógv hóvasták burtur úr, fyri at hava kvalitetstíð saman, ella eina date night, sum man eisini kann kalla tað. Ofta hava vit ikki yvirskot av pengum, og ei heldur altíð møguleika við barnagentu, men tá ber væl til, at hava eina ’date night’ heima. Man velur at hava eitt tól frítt kvøld, og setur seg niður við einum drekkamunni og prátar. Ella spælir eitt spæl. Man kann gera ein lekkran døgurða við stearin ljósi og hugnaligum tónleiki afturvið, og lata seg fínt í. Harvið kann man spæla, at man er farin út at eta. Endaleysir møguleikar.
Hetta kvøldið, okkara brúdleypsdag hugnaðu vit okkum ordiliga, og tað føldist sum um at ein nýggjur, frískur vindur var blástur í okkara forhold. Eg hugsaði veruliga um hvussu lítið skuldi til, fyri at vit føldu okkum sum eitt aftur. Vit høvdu røkta okkara hava eina lítla løtu, og vit vóru bæði nøgd.
Vit eru øll ymisk, og eitt date night hjá mær nýtist ikki at vera tað sama fyri teg. Men poengið er at steðga upp og minnast til at røkta ektaskapið, at virðismeta hetta fantastiska, sum er, at tvey koma saman, sum velja at deila sína tilveru alt lívið, deila sínar veikleikar og styrkir. Poengið er, at liva bevíst saman, so at tá ið man merkir at frástøðan er ov stór, setur man tíð av til røkt.


text:
Føroyar hava ein skipaðan arbeiðsmarknað, kortini eru sera fáar arbeiðsmarknaðarlógir í Føroyum.
Fleiri av arbeiðsmarknaðarlógunum eru avoldaðar, t.d. eru nakrar frá 1930’unum.
Samtak mælir til, at endurskoða verandi lóggávu, at dagføra lógir og veruliga at kanna, um allar lógir og reglugerðir verða hildnar. Eitt nú er týðandi at vita, um t.d. lógin um arbeiðaravernd kundi verið betri og um lógin og kunngerðirnar verða hildnar. Ivi kann í nógvum førum vera um, at hugtakið arbeiðsumhvørvi ikki verður tikið í nóg stórum álvara.
Javnstøðulógin er eftirhondini vorðin 24 ár, og kanska er stundin komin at betra um hesa lóggávu. Hóast lógin hevur verið í gildi síðani 1994 er hvørki javnstøða á arbeiðsmarknaðinum ella har politiskar avgerðir sum heild verða tiknar. Ynskiligt hevði verið, um tað almenna slóðaði fyri, at ein verulig javnstøðuætlan bleiv sett í verk.
Samferðslumálaráðið umsitur arbeiðsmarknaðarlóggávuna. Siðvenja er, at løn og setanartreytir verða avtalaðar partanna millum heldur enn skipaðar við lóggávu, og tí er lóggávan um hetta avmarkað soleiðis, at hon einamest skipar eina ávísa minstuverju, t.d. í sambandi við setanartreytir, barnsburð, javnstøðu, bann móti mismuni o.tíl.
Eisini Arbeiðs- og brunaeftirlitið, ið er arbeiðs- og brunaeftirlitsmyndugleiki landsins er partur av málsøkinum hjá Samferðslumálaráðnum. Lógin um ALS, barsilsskipanin v.m hoyra eisini til Samferðslumálaráðið.


text:
Bjálvaður hitapottur úr akrýl og hitaviðgjørdari furu. V/24kw vatnhitara (gass) og 3kw el-hitara, sum kunnu termostat stýrast.
Inkl. bjálva rúm til vatnhitara og gassfløsku.
Hevur pláss fyri 6-8 fólk, 180 cm diametur, tekur 1200l. Við lok á pottinum, klárar hann at halda hitan í fleiri samdøgur, tí hann er so væl bjálvaður. Sera væl egnaður til tætt bygt umráði, tí hann gevur ongan royk frá sær. Hesin hitapotturin er framleiddur til vetrarbrúk, og er úr bestu góðsku!
Hesin er Íroknaður:
- Akrýl
- Panelir
- Bjálving
- 24kw vatnhitara og cirkulatiónssett
- Trækassi til vatnhitara, gassfløsku og reinsiskipan
- Frárensl í botninum
- Trappa
- Led ljós
- Massaju bløðrur
- Integrera reinsiskipan v/3kw el-hitara
- Klor start pakki
- Filtur
- UV-filtur
- Timari
- Isolera lok
Leveringstíð er áleið 4 vikur.
Kr. 44.999,- v/mvg


text:
Orð og lag: S. H. Rawley
Týtt: Kajfinn Hammer
1. Í hesi verð vit eru einans gestir,
eitt lítið bil bert varar lívsins ferð!
Lat einki her, o, Guð, mítt hjarta binda,
sum forðar mær og burt av leið meg ber!
2. Hvat bilar tað, at ferðin roynist torfør,
hon varar bert eitt stutt og stokkut bil.
Men síðan skal so mikið meira signað,
Guðs gleðisdýrd mær ævigt hoyra til.
3. Tú undrandi meg mátar: Kann hann vera
eitt satt Guðs barn, ein Brúður Jesu Krists?
Men, á, tú sært jú ferðarbúnan bara,
og ikki brúðarkyrtil mín, so vist!
4. Tá deyðin meg so einaferð avklæðir
mítt síðsta plagg av ferðarbúnanum
og eygað brestur, hjartað slær ei meira,
eg flyti heim til Guð í Himlinum!
5. Tá skal eg ævigt eins og sólin skína
í størri dýrd enn øll tess glitran her!
Tá Harrin Jesus heintar heim Sín Skara,
tá skal eg ævigt, ævigt vera Hans!


text:
Skriva út
Almennar tænastur og grunnar
Fróðskaparsetur Føroya tekst ikki einans við gransking og útbúgving, men bjóðar eisini ymiskar tænastur til almenningin.Til dømis ber til at:
- fáa ráðgeving frá Altjóða Skrivstovuni um útbúgvingarmøguleikar heima og úti í heimi.
- taka IELTS roynd - tvs. ein roynd í enskum máli, sum er eitt krav á nógvum útlendskum universitetum, at ein skal hava
- fara til próvtøku í Føroyum, hóast ein gongur á útbúgvingarstovni uttanlands
- fara til upptøkuroyndir´í Føroyum til útlendskar útbúgvingarstovnar
- søkja ymiskar grunnar, sum Setrið umsitur


text:
- Tíðindi, mentan og ítróttur
Uppboðssølan til hoyringar
Sølukvotur verða seldar fyri eitt, trý ella átta ár í senn, og Vørn skal hava trygd fyri, at gjaldið fyri rættindini at veiða, verður goldið sambært gjaldsfreistunum.
Trygdin skal vera givin, tá boð verður latið inn at keypa, og trygdin skal verða galdandi, til rokningin er goldin.
Fyri 3 og 8 ára rættindi skal trygd setast á hvørjum ári, og keyparin kann ikki geva boð fyri hægri upphædd enn ta trygd, sum er givin.
Landsstýrismaðurin boðar frá alment á heimasíðuni hjá Vørn, nær selt verður á opnari uppboðssølu av teimum nøgdum,
sum ikki verða bjóðaðar út á afturlatnari uppboðssølu. Afturlatin uppboðssøla merkir, at bjóðað verður innan ásetta tíð í brævbjálva. Vørn er uppboðssøluhaldari av bæði afturlatnari og opnari uppboðssølu, men kann gera avtalu við privatan at halda opna uppboðssølu.
Opin uppboðssøla merkir, at øll, ið bjóða, síggja allar upphæddir, ið bodnar verða. Og bjóðað verður, til ongin longur bjóðar yvir. Tann, sum bjóðar hægst, fær útbodnu nøgdina til tann prísin, ið svarar til boðið.
Landsstýrismaðurin kann áseta minstaprís, áðrenn sølan fer í gongd.
Nøgdin, sum skal seljast á uppboðssølu, er 25 prosent av heildarkvotuni av svartkjaftinum og 15 prosent av makrelinum, norðhavnssildini og botnfiskinum í Barentshavinum.
Til ber at lesa kunngerðina, sum m.a. er send Fiskivinnuráðnum til hoyringar, á tinganes.fo.
Sí eisini


text:
- Tíðindi, mentan og ítróttur
Sitandi býráð lækkar kommunuskattin
Tak niður
Skattaprosentið í Tórshavnar kommunu verður 19 prosent komandi ár. Tað avgjørdi meirlutin í Fíggjarnevndini hjá býráðnum á fundi mánakvøldið
Sostatt ger sitandi býráð inntriv í inntøkunum hjá komandi býráðið við 30 milliónum krónum, tí skattaprosentið er bindandi, tí kommunustýrið kann ikki broyta skattaprosentið mitt í einum fíggjarári.
Tróndur Sigurðsson, ið situr í Fíggjarnevndini hjá Tórshavnar býráð fyri Javnaðarflokkin, váttar somuleiðis, at í uppskotinum til fíggjarætlan fyri 2017, sum liggur á borðinum í løtuni, er skattaprosentið lækkað 0,75 prosentstig og verður sostatt 19 prosent.
Sí eisini


text:
Sunnudagur
Bókadeild Føroya Lærarafelags
- Síður: 40
- Útgávuár: 2012
- Upprunamál: danskt
- Innbinding: innbundin
- Rithøvundur: Kim Fupz Aakeson
- Myndir: Eva Eriksson
- Týðari: Malan Háberg
Mamma og pápi Torstein skulu hava eitt lítið, ljósareytt pinkubarn.
Vánaligasti vinur Torstein, Villi, veit væl hví. Tað er tí, at mamma og pápi Torstein ikki halda hann vera so fittan longur, tí at tey ikki elska hann so nógv longur.
Men øll elska pinkubørn, tey sigast at lukta so væl. Torstein luktar seg sjálvan. Hann dugir væl at lukta, at hann ikki luktar so væl. Men mamma og pápi Torstein fara kanska at elska hann, um hann roynir at vera fittari? Ruddar kamarið sjálvur? Og ikki gremur seg um at skula í song?


text:
- Tíðindi, mentan og ítróttur
Óvist um springaraveiðan er burðardygg
Tak niður
At drepa springarar er ikki føroysk siðvenja og skalar okkara útflutning og umdømi úti í heimi. Soleiðis sigur Kaj Leo Holm Johannesen, løgtingslimur, eftir at 190 springarar løgdu beinini í Hvalvík í gjár.
- Eg haldi, at tað er skeivt. Eg haldi í veruleikanum, at vit stutt og greitt ikki skulu loyva tí frameftir. Mær vitandi, eru tað ikki serliga nógv hagtøl um springarar í Norðuratlantshavinum, sigur Kaj Leo Holm Johannesen.
Ikki vist, um veiðan er burðardygg
Hesum hevur løgtingslimurin fyri so vítt rætt í, tí ikki ber til at siga púra greitt ja ella nei, um springaraveiðan er burðardygg, sigur Bjarni Mikkelsen, lívfrøðingur.
Springaraveiðan hevur tikið dik á seg seinastu 20 árini, har umleið 200-300 springarar verða hildnir til árliga. Áðrenn tað vóru í miðal 100 springarar hildnir til, sigur Bjarni Mikkelsen. Men hetta er ikki meira, enn stovnurin tolir, metir hann.
- Sum støðan er í løtuni, so hella vit ímóti at siga, at tann veiðan, vit hava við Føroyar, er burðardygg, og at vit tola ta veiðuna, sigur hann og vísir á, at vit tó ikki kunnu siga við fullari vissu, at springaraveiða okkara er burðardygg.
Nógvar orsøkir til at steðga
Stovnsmetingar og hagtøl eru eitt, men Kaj Leo Holm Johannesen vísir eisini á aðrar orsøkir at steðga við springaradrápi.
- Í marknaðarføringini av okkum sum land, so haldi eg ikki, at tað er optimalt upp á nakran máta, at vit fara at leggja okkum eftir at drepa delfinir, sigur løgtingsmaðurin.
- Vit høvdu nokk eisini hugsað okkum tríggjar ferðir um, um vit nú valdu at drepa pandabjarnir, sigur hann.
Kaj Leo Holm Johannesen vísir á, at delfinir eru marknaðarførdir og brúktir í eitt nú teknifilmum og øðrum, og tískil kennast flest fólk í heiminum við djóraslagið. Tað er eitt sera vánaligt at signal at senda útheiminum, sigur hann.
Springaradrápið kann provokera útlendsku marknaðirnar
Løgtingsmaðurin hevur tó ikki somu fatan um grindadrápið.
- Eg haldi, at vit skulu verja okkara rætt at drepa grindahval, men undir øllum umstøðum halda okkum frá at drepa delfinir, sigur hann.
Kaj Leo Holm Johannesen heldur, at springaradrápini kunnu virka sum óneyðug provokatión á útlendsku marknaðunum, sum Føroyar eru treytaðar av. Springaradráp er ikki føroysk siðvenja, sigur Kaj Leo Holm Johannesen.
Springaraveiða eitt nýtt fyribrigdi
Lívfrøðingurin sigur somuleiðis, at talan er um eitt nýtt fyribrigdi.
- Vit hava veitt springara týttari tey síðstu 20 árini. Tey fyrstu hagtølini komu í 1872, og áðrenn tað, halda vit, at vit hava hildið springarar til, men allarhelst ikki í stórum tali. Tað er eitt nýtt fyribrygdi í Føroyum, at vit halda springarar til, sigur hann.
Bjarni Mikkelsen sigur, at springaraveiðan møguliga er orsakað av trimum ymiskum viðurskiftum.
- Tað kundi verið, tí at stovnurin er voksin. Tað kundi verið, tí at útbreiðslan er broytt, og at springarar eru meira norðaliga við Føroyar. Tað triðja kundi verið tøknin, sum nú hjálpir okkum við eitt nú at reka springararnar, sigur Bjarni Mikkelsen.
Hann roknar við, at eftir at vísindaliga nevndin í NAMCO hevur havt fund í næsta ár, ber til at siga meiri neyvt, um springaraveiðan hjá okkum er burðardygg ella ikki.
Sí eisini


text:
Tíðindi
1. november 2018
Í gjár høvdu vit á heimasíðuni grein, sum snúði seg um, hvussu nógva tíð lesandi á Námsvísindadeildini í roynd og veru brúka til lesnaðin. Orsøkin til, at spurningurin verður settur, er tí, at donsk kanning avdúkar, at læraralesandi í Danmark í miðal brúka 25 tímar um vikuna til virksemi, sum hevur við lesnaðin at gera, og tá er undirvísing, fyrireiking og annað virksemi, sum hevur samband við útbúgvingina, íroknað. Tað er langt frá teimum 43 tímunum um vikuna, sum Útbúgvingar- og granskingarmálaráðið roknar fyri at vera fulltíðarlesnaður.
Ein spurnarunda á Námsvísindadeildini í farnu viku vísir, at tølini fyri, hvussu nógva tíð føroysk læraralesandi brúka til lesturin samsvara teimum hjá donskum lesandi. Erla Olsen, dekanur á Námsvísindadeildini, heldur tó ikki, at tað ber til at gera beinleiðis samanberingar.
- Tíverri havi eg ikki sæð, hvørjir spurningar eru settir teimum lesandi, men eru tað teir somu, sum brúktir eru í donsku kanningini, so haldi eg ikki, at til ber at gera beinleiðis samanberingar, tí í Føroyum verður "studieaktivitetsmodellen" ikki nýtt, sigur Erla Olsen.
Erla Olsen vísir á, at føroyska útbúgvingin er bygd upp við undirvísingartímum, heimalestri, uppgávuskriving og próvtøku. Hetta kann geva eitt rættiliga ójavnt býti av tímunum, sum nýttir verða til lesnaðin, tí próvtøkutíðin er sera krevjandi, meðan tað summar vikur ikki er so nógv av heimalesnaði.
- Skeiðini verða regluliga eftirmett, og ein av spurningunum, vit plaga at seta, er, hvussu stóran part av bókmentunum, tey hava lisið. Her siga tey flestu seg at hava lisið 75% ella meira. Eftirmetingarnar eru navnleysar, og tí hava tey lesandi onga orsøk at dylja, um tey ikki hava lisið tekstirnar. Við støði í, at tey lesandi lesa í minsta lagi 75% av uppgivnu tekstunum, at tey møta til undirvísing 12-15 tímar um vikuna, at tey lata inn áløgdu uppgávurnar, hava vit á Námsvísindadeildini roknað út, at tey arbeiða 40 tímar um vikuna við lesnaðinum, serliga við atliti til, at tey í próvtøkutíðarskeiðum arbeiða munandi meira.
- Námsvísindadeildin eigur sjálvandi støðugt at tryggja, at útbúgvingin heldur seg til setningin um at vera fulltíðarlestur. Hetta er partur av regluligu eftirmetingunum, sum vit hava av skeiðunum. Higartil hava okkara eftirmetingar ikki bent á, at læraralesandi sum heild ikki brúka fulla tíð til lesturin.
Les eisini: http://www.skulabladid.fo/l%C3%A6raralesturin-%C3%AD-f%C3%B8royum-er-h%C3%A1lvt%C3%AD%C3%B0arstarv
Skúlablaðið
Pedda við Stein gøtu 9
100 Tórshavn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.


text:
Lærubók í Fyrisitingarlóg
Fróðskaparsetrið hevur givið út bókina Fyrisitingarlóg eftir Bárð Larsen og Kára á Rógvi, ið báðir undirvísa á Setrinum.
Fyrisitingarlóg er lærubók skrivað í føroyskum høpi. Bókin greinar mest týðandi ásetingar fyri fyrisiting í Føroyum og nertir eisini við søgu, mál og aðrar fortreytir fyri góðari fyrisiting.
Tørvurin á lærubók um fyrisitingarlóg er eyðsýndur. Lógir, kunngerðir og aðrar reglur eru á føroyskum; umsóknir, avgerðir og úrskurðir av mongum slagi eru á føroyskum; men kortini eru fakmál og hugtøk lítið ment á føroyskum og út frá føroyskum dømum.
Bókin skiftir ímillum siðbundna frálæru og djypri frágreiðing í serligum teigum, umframt at leggja dent á umhugsan og uppgávur, ið lesarin kann fara undir til tess at hvessa sær førleikar. Bókin hevur margutekst og index, ið lætta um at teingja saman fakorð og frágreiðing.
Høvundar, ið báðir starvast við at byggja upp lógkunnleika á Fróðskaparsetri Føroya, hava eisini drúgvar og ymiskligar royndir við lóg bæði teoretiskt og praktiskt.
Fyrisitingarlóg er fyrsta bókin í ætlaðari røð av lærubókum frá Fróðskaparsetrinum um føroyska lóg. Bókin er givin út í fyrstu atløgu sum fyribils útgáva til hoyringar; høvundarnir vænta eftir at hava lurtað eftir góðum ráðum at geva út lidnu lærubókina í 2012.
Fyrr er tó nakað útgvið av lógkønum tilfari, eittnú hevur Eyðfinnur Jacobsen advokatur givið út bók um føroyska skattalóg, og í fleiri ár kom føroyskt lógarrit út, sum eftir drúgva steðg ætlandi fer undir útgávu aftur næsta ár.
-
14.11.2018 Søgu- og samfelagsdeildinHallbera West fer at verja ph.d.-ritgerðFróðskaparsetur Føroya flytir aftur mørk. 16. november verðu...
-
12.11.2018 Setrið FøroyamálsdeildinMørk og vegir millum vísindi og listRáðstevna á Fróðskaparsetrinum í døgunum 6. og 7. desember ...
-
06.11.2018 Føroyamálsdeildin Til lesandiÚr ljósi í myrkurFríggjadagin 9. november kl. 13 heldur Silja Aldudóttir MA-f...


text:
HB var ov stórur biti hjá TB
TB | 27/04/13
1. deild: HB 3-1 TB
Líkindini til fótbólt vóru alt annað enn góð í Gundadali hendan leygardagin. Tað var sera illfýsið, og eitt fitt lot lá eisini norður eftir vøllinum. Liðið hjá TB var eitt sindur broytt síðan seinasta leikumfari. Bjarni á Hólalagi stóð millum annað í málinum fyri Predrag Markovic og Hans F. Hansen mannaði miðverjuna saman við Jón Tórði Holm. Benjamin Petersen var á høgra bakki og Petur Mortensen var á tí vinstra. Í høgra borði byrjaði TB við Hjalta Vestergaard, og Allan Smedemark tók sær av vinstra borði. Carl Bech, Heini Mortensen og superveteranurin Einar Petersen mannaðu miðjuna í einum sokallaðum diamanti, meðan Chris Craib tók sær einsamallur av álopspartinum. Ólavur Sigurheim, Símun Nielsen og Michael Bertholdsen sótu á bonkinum.
HB brúkti valdi, eins og TB, at brúka onkrar leikarar úr Effo-hópinum, og hesir vístu seg at gera rættuliga stóran mun.
Undirritaði sá ikki allan fyrra hálvleik, men sum eg skilji á mínum heimildarmanni, so er ikki nógv at skriva heim um. HB sat á meginpartinum á øllum spælinum, og TB-liðið kom valla fram um miðvøllin. Verjan við Jón Tórði og Hans Fróða á odda, megnaði at halda HB frá heilt vandamiklum atsóknum, men júst sum dómarin skuldi bríksla fyri hálvleiki, endaði bólturin í TB-málinum. HB-spæla seg væl ígjøgnum okkara høgru verjusíðu, og vongurin leggur eitt sera farligt og flatt innlegg innfyri málið. Har var Hans F. Hansen so óheppin at beina bóltin í egið mál. Ein kann ikki lasta høvuðsvenjaranum fyri hetta. Sjálvmál av hesum slag, eru sera ofta at síggja, og næstan vónleys at fyribyrgja. Eitt innlegg kemur, TBarin roynir at tveita seg fyri at verja, soleiðia at ein HBari sum stendur beint aftanfyri, ikki skal seta innsíðuna á, men bólturin endar tíðanverri í netinum.
Seinni hálvleikur var ikki meira enn komin ígongd, tá lá bólturin aftur í TB-málinum. Skjótt eitt-tvey spæl upploysti TB-verjuna, og ein HBari fekk ein fríleypara og skoraði síðan. Markeringarnar vóru alt ov leysar hesa løtuna
Skamma stund eftir 2-0 málið, var støðan 3-0 og dysturin var mestur avgjørdur. Hetta málið er bestemt ikki nakað, sum hóvar greinskrivarinum. Málverjin hjá HB setir spælið skjótt ígongd, og gúppar bóltin fram í okkara høgru síðu. TBarirnir gera alt ov lítið fyri at fyribyrgja hesum, og eitt yvirlapp og ein løtt avlevering á tvørs gera, at TB eru aftanfyri 3-0.
Nú væntaðu tey fáu, sum høvdu leita sær oman í Gundadal eitt lítið skrædl. Men TB bant um heilan fingur, og fór at verja betur. Álopsspæli hjá okkum væntar enn eitt sindur av neyvleika, og vónandi fara menn at menna samanspæli fram eftir vøllinum. Dystargongdin var enn tann sama, HB hevði bóltin og TB-verjan lokkaði HB í rangstøðu nakrar ferðir.
Miðskeiðis í seinna hálvleiki koma Ólavur og Símin inn fyri Chris og Allan. HB skifti eisini sínar Effo-leikarar út, og dysturin dovnaði nakað. Størsta møguleikan fekk Carl Bech, tá hann við vandamiklum frísparki sendi bóltin yvir mál, eftir at Ólavur, sum tók eitt av sínum tiltiknu skundálopum, bleiv niðurjaraður. Sami Ólavur hevði eisini ein fót í TB-málinum, stutt áðrenn dystarlok. Hann kempaði seg inn í 16 meturin, málmaðurin hálvgun slær/sparkar bóltin á beinið á honum, og bólturin endar fyri føturnar á Hjalta, ið hevur lætt við at skora, úr stuttari fjarstøðu.
Samanumtikið kunnu okur siga, at innsatsurin var í lakara lagi, men HB hevur harafturímóti eitt krútsterkt lið. TB manglaði eisini onkran stuðulsleikara, hetta skal tó ikki verða nøkur umbering. TB skal nokk fáa fleiri stig á heimavølli, tað er onki at ivast í, tað eru nógvir dystir enn at leika.
Til endans kann eg til stuttleikar nevna, at tveir gamlir kenningar blivu innskiftir fyri HB. Hetta vóru Bárður Mittelstein og Jóhan Ejvind Mouritsen. Bárður leikti fyri TB í 2007 og Jóhan Ejvind í 2008, tá ið Krzysztof Popczynski var venjari á Sevmýru.
ME


text:
Bygdarfólk í Sumbiar kommunu mugu kóka drekkivatnið
Mælt verður øllum borgarum í Sumba, til at kóka drekkivatnið, inntil onnur boð verða givin.
Bingjuplássið opið hvønn dag í viku 30
Bingjuplássið opið hvønn dag í viku 30
Upplatingartíðir frá 30.08 og fram til 04.09.2010.
Grannastevna 2010
Nú er tíðin komin, tá íð grannastevnan skal haldast, og hevur sýsluskrivstovan á Tvøroyri ásett tíðina, nær hon skal verða.
Tunnusláttur og føstulávintshald var um vikuskifti Sumba
Tunnusláttur var nú leygardagin í Sumba, sum elligamal siður er. Tunnuslátturin er bæði fyri menn og kvinnur, eina tunna er fyri menn og ein fyri kvinnurnar.
Ferðsluforðingar í Sumba.
Á bygdarráðsfundi nú fríggjadagin 12. februar, vóru ferðsluforðingarnar á veginum í Sumbiar Sókn til viðgerðar.
Bygdarráðsfundur
Bygdaráðsfundur verður 16. novembur 2018 kl. 18:30.
Sumbiar Kommuna.
7°C
Sumba
Mostly Cloudy
Humidity: 87%
Wind: 17.70 km/h
-
03 May 2018
-17°C 6°C
-
04 May 2018
8°C 7°C


text:
Nú kanst tú søkja um
Stuðul til gransking
Stuðul verður latin:
- føroyskum granskarum og granskaralesandi
- gransking og menning á ella í tilknýti til føroyskar granskingarstovnar og vinnufyritøkur
- gransking og menning, ið hava týdning í føroyskum høpi.
Stuðul verður latin til ymisk sløg av verkætlanum:
- Ph.D.-verkætlanir
- post grad. ella post doc. verkætlanir, ið ganga um fleiri ár
- smærri verkætlanir við stytri tíðarætlan
- granskingarverkætlanir, sum fevna um vinnumenning og vinnugransking
Tað er ein fyrimunur at:
- verkætlanin fevnir um samstarv millum fleiri granskarar
- verkætlanin fevnir um samstarv millum granskarar, granskingarumhvørvi og vinnuna
Tað verður kravt at:
- í minsta lagi 1/3 verður fíggjaður av øðrum enn Granskingargrunninum. Undantak kann tó gerast í serligum føri.
Minstamark fyri stuðli til verkætlanir er 80.000 kr.
Umsóknir skula skrivast á skandinaviskum ella enskum máli á serligt oyðublað, ið fæst á skrivstovu ráðsins og kann heintast á heimasíðuni. Skrivlig vegleiðing fæst á somu støðum.
Gevið gætur, at umsóknir skulu sendast við telduposti. Sí nágreinilig krøv her.
Umsóknarfreist er:
15. februar 2011, kl. 12.00 føroyska tíð.
Umleið 6,4 mió kr. eru tøkar til nýggjar verkætlanir.
Umsóknarfreistin hevur í fleiri ár verið 1. september. Granskingarnevndin hevur nú gjørt av at flyta árligur freistina fram, so at hon frá 2011 verður 15. februar. Tað verður bara hendan umsóknarfreistin í 2011.


text:
21. Okt 2018
Útsetti dysturin ímillum 07 Vestur og EB/Streym verður leiktur týsdagin 23. oktober kl. 16.30 ...
12. Sep 2018
Við sigri í innanhýsis dysti í kvøld, og ársins síðsta, hava kvinnurnar hjá 07 Vestur tryggja sær meistaraheitið í 2. deild, hóast nærmastu kappingarneytarnir enn hava dystir til góðar.
15. Aug 2018
Pílarnir peika hvør sín veg hjá feløgunum sum í annaðkvøld hittast á Dungasandi. HB hevur vunnið 15 dystir uppí slag í landskappingini, og mugu tí sigast at vera favorittar.
09. Aug 2018
Tað verður lagnudystur á Dungasandi sunnudagin, tá aftasta liðið tekur ímóti næstaftasta liðnum í Betrideildini.
01. Jul 2018
07 Vestur hevur júst gjørt sáttmála við Sonny Jakobsen, sum flytir til 07 Vestur úr Thisted í Nordic Bet-deildini í Danmark. 27-ára gamli danin hevur verið ein av mest skorandu leikarunum 2. og 3. bestu deildini Danmark seinastu árini.
03. Jun 2018
Týsdagin frá 17-19 verður 07 Vestur-dagurin, eins og undanfarin ár, í 07 Vestur-húsinum í Sørvági. Hugnalig og stuttlig samvera við ókeypis grill, millum børn, ung og vaksin, leikarar, foreldur og onnur.
23. Mai 2018
Hjá kvinnum hava bæði liðini spælt, B-liðið (myndin) sunnudagin við 1-0 sigri á Giza Hoyvík, og A-liðið í kvøld, við 2-0 sigri í toppdystinum móti AB/B71 á Sandi.
07. Mai 2018
Hóast vit vóru omaná í stórar partar av 2. hálvleiki og løgdu heimaliðið undir trýst, høvdu vit ikki tað, sum skuldi til, og tá 15 minuttir vóru eftir, avgjørdu skálamenn dystin við máli til 2-1.
Útsetti dysturin ímillum 07 Vestur og EB/Streym verður leiktur týsdagin 23. oktober kl. 16.30


text:
Reyði knurrhani (knurrhanaættin)
Chelidonichthys lucerna (Linné, 1758)
Stødd: Reyði knurrhani verður upp í 75 cm langur. Vanlig stødd 25-50 cm.
Dýpi: Hann er úr 20 m niður á 300 m.
Litur: Hann er ljósareyður ella reyðbrúnur um bakið, ljósari um síðurnar og gylt-hvítur undir búkinum. Uggafjaðrarnar eru ljósareyð/ viólbláar ella bláligar, grøn- ella hvítblettutar. Jaðararnir á uggafjaðrunum eru ljósabláir ella reyðir.
Teinar: R1 IIX-X; R2 16-17; G14-16; Ry 33- 34.
Lýsing: Reyði knurrhani hevur tvær ryggfjaðrar. Tann fremra er stutt, men høg framman. Hin aftara er lægri og longri. Hann hevur eina gotfjøður á leið sum aftara ryggfjøður. Hann hevur langar uggafjaðrar, ið røkka aftur um fremra enda á gotfjøðurini.
Tríggir teir niðastu teinarnir í uggafjaðrunum eru berir og minna um trý bein. Strikan er jøvn og bein. Reyði knurrhani er harður, skrubbutur og hvassur at føla. Fremst á hvørjum horni á gronini er eitt ‘horn’ hvørjumegin, so gronin sær fýrkantað út.
Eyðkenni: Kennist frá knurrhana, mest á litinum, men eisini at uggafjaðrarnar koma aftur um fremra enda á gotfjøðurini. Fýrkantaða gronin. Nýveiddur er hann so reyður, at hann lýsir upp á dekkinum. Tey trý ’beinini’ í uggafjaðrunum.
Týdningur: Hann hevur ikki vinnuligan týdning her á landi, men aðrastaðni verður hann veiddur til matna.
da: Rød knurhane, en: Tub gurnard – Sapphirine gurnard, fr: Grondin perlon, no: Rødknurr, tý: Roter Knurrhahn
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Sporðdrekafiskar Scorpaeniformes
Í sporðdrekahópinum eru 26 ættir, ið hava 279 slektir og 1477 sløg.
Av hesum eru undir Føroyum 7 ættir við 17 slektum og 23 sløgum:
Fiskarnir í hesum hópinum eru í stødd smáir til miðal, sterturin er oftast nakað rundaður aftureftir, onkuntíð innbogin, men sjáldan sýldur. Uggafjaðrarnar eru oftast avrundaðar aftan.
Fiskarnir eru oftast klæddir við píkum ella beinplátum um høvd og bul, yvirhøvur hvassir, harðir og knortlutir fiskar.
Sporðdrekafiskar eru um øll høv, onkur sløg eru í blandingsvatni og onkur eisini í feskvatni.


text:
Lindin sendir beinleiðis frá møtunum á Samfelagsstevnuni 2018 í Ítróttarhøllini á Hálsi. Les meira um skránna her
Fríggjadagin 2. november kemur bólkurin Blátt Gras við nýggjari tónleikaútgávu. Teir hava verið í USA í Crossroads studio, North Carolina og tikið upp. Har var eisini fyrra fløgan, Ávegis, sum kom út í 2014, tikin upp. Heitið á nýggju fløguni er Framvegis, og á henni eru 11 sangir.
Eyðkendi stílurin hjá bólkinum gongur aftur í hesi útgávuni. Serliga er tað íblásturin frá „bluegrass“, sum upprunaliga kom úr amerikansku suðurstatunum, og so akkustiska ljóðmyndin við ljóðførum sum mandolin, violin, banjo, dobro og munnhørpu.
Fleiri av løgunum á fyrru fløguni hava verið nógv at hoyrt í okkara útvarpsrásum. Í 2015 vann lagið „There is room at the table“, FMA tónleikavirðisløn sum „ársins sangur“ innan fólka-, country- og blues tónleik.
Teir ið manna bólkin Blátt Gras eru Ragnar Joensen, Johan Mikkelsen, Terje Johannesen, Jarnhold Nattestad og Richard Johansen. Teir skriva sjálvir øll løgini og allar tekstirnar.
Í samband við útgávuna vera hesar konsertir:
Fríggjakvøldið 2/11 í Frelsunarherinum í Vági kl 21.00
Leygarkvøldið 3/11 í Reinsarínum í Tórshavn kl 20.00
Fríggjakvøldið 9/11 í Libanon í Sørvági kl 21.00
Leygarkvøldið 10/11 í Kfum&K í Klaksvík kl 20.00
Sunnukvøldið 11/11 í Kelduni í Skálafirði kl 20.00
Fløgan verður til keyps í sølustøðum kring landið og eisini á útgávukonsertunum. Seinni fæst hon á nettænastum sum Spotify, Itunes o.ø.


text:
Til ber at søkja um stuðul til heilsugransking og onnur heilsumennnadi átøk úr Sjúkrakassagrunninum. Eisini ber til at søkja stuðul til átøk og verkætlanir, sum kunnu menna heilsuøkið í Føroyum, men sum ikki eru ein partur av rakstrinum av heilsuverkinum annars.
Høvuðsøki 1
Stuðul til at menna gransking á ella í samstarvi millum Fróðskaparsetur Føroya og Sjúkrahúsverkið og møguliga aðrar viðkomandi føroyskar stovnar fyri at menna heilsuøkið í Føroyum
Stuðul til upplýsandi og mennandi tiltøk umframt kanningarverkætlanir á heilsuøkinum.
Føroysk áhugafeløg, ið umboða fólk, sum bera brek og feløg innan eldraøkið, sjúklingafeløg og fakfeløg, kunnu søkja um stuðul til upplýsandi og mennandi tiltøk, sum kunnu menna heilsuøkið í Føroyum.
Les meiri her
Høvuðsøki 2
Stuðul til gransking og menning innan raðfest økir, sum kann menna heilsuøkið í Føroyum
Granskarar kunnu saman við stovni í Føroyum søkja um stuðul til gransking og menning innan fimm raðfest heilsuøkir, har t.d. epidemiologi og ílegugransking kunnu innganga í hvørt einstakt øki, eins og t.d. menning av nýggjum tilgongdum, skipanum ella tænastum.
Stuðul kann veitast til smærri verkætlanir, samstarvsverkætlanir, ph.d.verkætlanir og post.doc. verkætlanir innan raðfestu økini.
Les meiri her
Høvuðsøki 3
Stuðul til at menna gransking á ella í samstarvi millum Fróðskaparsetur Føroya og Sjúkrahúsverkið og møguliga aðrar viðkomandi føroyskar stovnar fyri at menna heilsuøkið í Føroyum.
Les meiri her
Vegleiðing og umsóknarblað er tøkt her
Granskingarráðið - www.gransking.fo
Tú kanst venda tær til Anniku Sølvará annika@gransking.fo, tlf. 567803.